
A2 


Diamars 21 November 2023 


CBS: Caida di 7.9% den exportacion den di tres kwartaal di 2023 


Oficina Central di Estadistica ta 
presenta e resultadonan principal 
di e cifranan di importacion y 
exportacion, di tres kwartaal 2023. 


Importacion total 
Importacion total, den peso, a registra 
un caida di 13.6 mln. kg (-7.9%) den 
e di tres kwartaal di 2023 (159.6 mln. 
kg) compara cu e mesun periodo den 
2022 (173.2 mln. kg), den balor, el a 
cay cu Afl. 9.4 mln. (-1.4%) di Afl. 
671.4 mln. pa Afl. 662.0 mln. 


Importacion pa e area liber di 
Aruba* (peso) 
Importacion pa e area liber di Aruba 
pa e di tres kwartaal di 2023, den peso 
a cay cu 13.7 mln. kg (-8.0%) di 171.0 
mln.kg na 2022 pa 157.3 mln. kg na 
2023. Durante e periodo aki diescu- 
atro (14) di e bintiun (21) seccionnan, 
a registra caida den importacion den 


peso pa e area liber di Aruba. 


E caidanan mas grandi a wordo reg- 
istra den e seccionnan “Productonan 
mineral” -9.0 mln. kg (-9.0%), “Pro- 
ductonan alimenticio” -1.7 mln. kg 
(-9.2%) y “Animalnan bibo y otro 
productonan di origen di animal” -1.3 
mln. kg (-17.5%). E subidanan mas 
grandi ta den e seccionnan “Ekiponan 
di transporte” 0.9 mln. kg (39.6%) y 
“Palo, carbon y materialnan di palo” 
0.5 mln. kg (16.1%). 


Importacion pa e area liber di 
Aruba* (balor) 
Importacion pa e area liber di Aruba 
pa di tres kwartaal di 2023, den balor, 
a cay cu Afl. 6.5 mln. (-1.0%) di Afl. 
638.5 mln. na 2022 pa Afl. 631.9 mln. 
na 2023. Durante e periodo aki dies 
(10) di e bintiun seccionnan, a regis- 
tra caida den importacion den balor 
pa e area liber di Aruba. 


E caidanan mas grandi a wordo reg- 
istra den e seccionnan “Productonan 
mineral” di Afl. -23.2 mln. (-38.3%) y 
“Animalnan bibo y otro productonan 
di origen di animal” Afl. -14.4 mln. 
(-21.6%). E subidanan mas grandi a 
wordo registra den e seccionnan “Eki- 
ponan di transporte” Afl. 19.6 mln. 
(49.8%) y “Metalnan comun y traba- 
onan deriva” Afl. 6.5 mln. (22.8%). 


Importacion pa e area di Zona 
Franca di Aruba 
Importacion pa e area di Zona Fran- 
ca di Aruba, den peso, a registra un 
subida di 0.03 mln. kg (1.5%) den di 


tres kwartaal di 2023 (2.25 mln. kg) 
compara cu e mesun periodo den 
2022 (2.22 mln. kg) y a wordo causa 
principalmente door di un subida di 
0.03 mln. kg (374.3%) den e seccion 
“Elementonan di plastico artificial”. 
Den balor, importacion pa e area di 
Zona Franca di Aruba a cay cu Afl. 2.9 
mln (-8.7%) di Afl. 33.0 mln. pa Afl. 
30.1 mln y a wordo causa principal- 
mente door di un caida di 3.3 mln. Afl 
(-10.1%) den e seccion “Productonan 
alimenticio”. 


E importacion (pa e area liber di 
Aruba) menciona anteriormente ta e 
resultado di Importacion via Lama y 
Importacion via Aire, cual tawata tin 
e siguiente desaroyonan: 
1. Importacion pa e area liber di Aru- 
ba* via Lama 
Importacion via di lama pa e area 
liber di Aruba, den peso, a registra 
un caida di 12.9 mln. kg (-7.6%) den 
di tres kwartaal di 2023 (156.5 mln. 
kg) compara cu e mesun periodo den 
2022 (169.4 mln. kg) y a wordo causa 
principalmente door di caida den e 
seccion “Productonan mineral” 9.0 
mln. kg (-9.0%). Den balor, importa- 
cion via di lama pa e area di liber di 
Aruba a subi cu Afl. 2.2 mln. (0.4%) 
di Afl. 536.6 mln. pa Afl. 538.8 mln. y 
a wordo causa principalmente door di 
subida di respectivamente, Afl. 19.6 
mln. (51.5%) y Afl. 6.5 mln. (24.3%) 
den e seccionnan “Ekiponan di trans- 
porte” y “Metalnan comun y traba- 
onan deriva”. 


2. Importacion pa e area liber di Aru- 


ba* via Aire 
Importacion via di aire pa e area liber 
di Aruba, den peso, a registra un caida 
di 0.7mln. kg (-48.3%) den di tres 
kwartaal di 2023 (0.8 mln. kg) com- 
para cu e mesun periodo den 2022 
(1.5 mln. kg) y a wordo causa princi- 
palmente door di caidanan di 0.2 mln. 
kg (-65.5%) y 0.2 mln. Kg (-68.5%) 
den e seccionnan “Fibranan y articu- 
lonan textil” y “Productonan kimico”. 


Den balor, importacion via di aire pa 
e area di liber di Aruba a cay cu Afl. 
8.7 mln. (-8.5%) di Afl. 101.8 mln. pa 
Afl. 93.1 mln y a wordo causa princi- 
palmente door di caidanan di Afl. 2.9 
mln. (-16.3%) y Afl. 1.6 mln. (-9.0%) 
den e seccionnan “Perlanan real y 
otro tipo di piedranan precioso” y 
“Instrumentonan, aparatonan y ekip- 
onan optico”. 


Importacion pa e area liber di Aruba* 
pa “Companianan grandi”** 
Importacion 
pa 
“Companianan 
grandi”, den peso, a cay cu 4.9 mln. 
kg (-20.8%), di 23.5 mln. kg den di 
tres kwartaal di 2022 pa 18.6 mln. kg 
den di tres kwartaal di 2023 y a wor- 
do causa principalmente door di un 
caida di 22.8 mln. kg (-100.0%) den e 
seccion “Productonan mineral”. 


Den balor, importacion pa “Compa- 
nianan grandi”, a cay cu Afl. 12.8 mln. 
(-18.1%) di Afl. 70.7 mln. pa Afl. 57.9 
mln y a wordo causa principalmente 
door di un caida di Afl. 23.0 mln. 
(-44.8%) den e seccion “Productonan 
mineral”. 


LOCAL A3 


Diamars 21 November 2023 


Minister di Naturalesa: 
“Situacion di cacho y pushi riba caya ta alarmante y mester busca origen 
di e problema” 


Ayera minister di Trans- 
porte, Naturalesa y Asun- 
tonan di Adulto Mayor 
Ursell Arends mediante 
un conferencia di prensa 
a trece dilanti e topico di 
bienestar animal unda a 
anuncia diferente proyec- 
to cu tin como obhetivo 
di conscientisa doñonan 
di mascota pa bira mas re- 
sponsabel. 


For di 2012 Aruba tin un ley 
di cacho y bao di Gabinete 
Wever-Croes 1 a introduci 
e plan nacional pa atende cu 
e cachonan riba caya, den e 
gabinete actual Ministerio di 
Naturalesa a asumi e respon- 
sabilidad pa loke ta trata e 
bienestar di animal caminda 
nan a logra adapta e plan ey y 
a crea e asina denomina Na- 
tional Plan for Stray Animals 
(NPSA). 


Minister Arends a splica cu 
durante e dos ultimo aña nan 
a logra introduci pasonan pa 
asina compromete nan mes 
den e maneho di NPSA, 
den esaki nan a duna lesnan 
y material pa scolnan, nan a 
crea un plataforma caminda 
por registra e mascotanan a 
traves di varios veterinario cu 
ta traha na Aruba y alabes nan 
a haci un campaña di consci- 
entisacion unda nan kier crea 
doñonan di mascotanan mas 
responsabel. 


For di ayera a cuminsa e ehe- 
cucion di un departamento 
di control animal unda cu 
awe mes DOW ta bay anun- 
cia e destaho publico pa un 
proyecto caminda esaki lo bay 
ta situa na Kibaima mirando 
cu Aruba ta pasando den un 
situacion caminda cu tin un 
over poblacion tanto di cacho 
y pushi, ademas el a sigura cu 
Centro di Control di Cacho 
(CCC) ta completamente 
yen y e fundacionnan cu ta 
atendiendo cu e problematica 
aki tambe a yega na e maximo 
di nan capacidad y mester bin 
solucionnan urgente manera 
e mandatario a sigura. 


Den e proyecto aki di depar- 
tamento di control animal ta 
bay tin un total di 80 cacho 
y 40 pushi y facilidad actual 
di Centro di Control di Ca- 
cho por acapara solamente 8 
cacho y 4 pushi “esaki ta laga 
nos cu un buraco hopi grandi 
mirando e situacion cu tin 
den comunidad ora ta trata 
di cacho y pushi, asina como 


otro tipo di bestianan. 


Departamento 
di 
control 
animal tambe ta bay tin tarea 
pa ubica otro tipo di besti- 
anan conforme cu e tratado 
di CITES cu ta trata di Co- 
mercio Internacional di Es- 
pecienan Menasa di Fauna y 
Flora Silvestre (CITES). 


E destaho publico ta cuminsa 
awe 21 di november te cu 20 
di december unda tin e opor- 
tunidad pa haci e proposi- 
cion “p’esey mi ta haci un 
yamada na esnan interesa den 
e desaroya e construccion 
aki pa Gobierno di Aruba pa 
haci uso di esaki mirando cu 
prome cu fin di aña 2024 lo 
mester keda cla pa asina cum- 
insa atende cu e problematica 
di un forma mas holistico y 
structural,” el a sigura. 


Pa loke ta trata maneho di 
NPSA, durante dos aña ta 
colectando datonan unda nan 
a compromete nan mes como 
Gobierno pa ehecuta e plan 
cu tur stakeholders, aworaki 
nan a yega na e fase pa evalua 
unda cu esey a duna resul- 
tado, pero manera el a men- 
ciona caba, na e momentonan 
aki e Centro di Control di 
Cacho y fundacionnan ta yen 
y p’esey ta momento pa bin 
cu un otro maneho pa solu- 
ciona e problema. 
“E plan cu nos tabatin ta- 
bata atende e sintomanan y e 
maneho nobo ta bay atende 
cu e problema for di su ori- 
gen” minister Arends a se- 
ñala. 


Den luna di januari proximo 


ta bay presenta e plan aki na 
tur stakeholders pa dialoga y 
haya nan opinion y despues 
nan ta bay cuminsa imple- 
menta e maneho nobo, mi- 
rando cu no ta un problema 
di cacho of di e pushi, sino cu 
ta un problema di e ciudada- 
no “di a nos como ser huma- 
no cu constantemente ta ban- 
dona cachonan y pushinan 
den areanan publico creando 
e problema akinan, p’esey 
mes pa hopi biaha ora nos ta 
papia di e tema aki, e ta bay pa 
nos balor y normanan como 
ciudadano, e cambionan cu 
nos kier mira ta keda na nos 
mes pa implementa esaki y 


duna un transicion pa e mas- 
cotanan por haya un miho 
bida.” 


E problematica segun e man- 
datario a expresa, ta debi na 
e gran “falta di amor pa e 
mascotanan y pa e motibo ey 
tambe mi ta kere cu mester 
tin mas empatia, respet y sen- 
tido di responsabilidad ora ta 
admiti un mascota den hog- 
ar.” Arends a afirma. 
Final di aña, minister a bisa 
cu ta e epoca mas bunita di 
aña pero e mascotanan ta su- 
fri mas, pa e motibo ey nan ta 
bay lansa e campaña di mi- 
crochip pa e periodo ey debi 


cu tin biaha e mascotanan ta 
perde den dianan aki door di 
klapchi. 


Pa finalisa, el a laga como 
mensahe pa ciudadanonan 
bira doño mas responsabel di 
mascotanan y pa ora di adopta 
un di nan ta mas consciente 
di kico esey ta implica. 


Pa loke ta trata control, min- 
ister Arends a señala cu riba 
caya Cuerpo di Polis a bin 
repartiendo multa y tambe 
cachonan a ser kita for di e 
cas “ pero e problematica ta 
asina grandi cu nos no por tin 
KPA so pa atende cu e prob- 
lema, Bureau City Inspector 
ta adaptando nan instelling 
besluit y formatie plan, ade- 
mas di e Landspakket pa mira 
con e departamento mester 
funciona, pero esaki ta un 
situacion alarmante di cacho 
y pushi riba caya y mester 
busca e origen di e prob- 
lema.” 


Den e proyecto di depar- 
tamento di control animal 
tambe nan ta bay enfoca pa 
e mascotanan cu lo yega na 
e luga aki por ser adopta, “pa 
hopi biaha un gran parti di ca- 
cho y pushinan ta ser adopta 
pa turistanan di Merca, pero 
mi ta kere tin suficiente famia 
na Aruba cu tambe por adop- 
ta e mascotanan aki y duna 
nan un bon bida,” e minister 
a finalisa. 


LOCAL 
A4 


Diamars 21 November 2023 


Minister Geoffrey Wever: 
“Nos ta spera cu e di dos fase por ser ehecuta sin ningun retraso” 


Ayera 
mainta 
durante 
conferencia 
di 
prensa 
di gobierno Minister di 
Asunto Economico, Co- 
municacion y Desaroyo 
Sostenibel, Geoffrey Wev- 
er, a brinda un actualisa- 
cion pa loke ta e proyecto 
di Wilhelminastraat y Co- 
lumbusstraat y e proyecto 
di iluminacion di Oran- 
jestad, y a elabora ariba 
e vision cu Ministerio di 
Asunto Economico, Co- 
municacion y Desaroyo 
Sostenibel tin pa centro di 
Oranjestad. 


Pa loke ta e proyecto di Wil- 
helminastraat 
y 
Colum- 
busstraat, manera ta conoci 
caba siman pasa diabierna 
e caminda a habri back y e 
proyecto ta casi cla. Minis- 
ter Wever a indica cu segun 
estimacion, pa e siman aki e 
proyecto lo wordo entrega 
completamente, mirando cu 
ainda falta e banda di e trot- 
toirnan den e banda di Wil- 
helminastraat. 


El a remarca cu aworaki cu e 
proyecto ta terminando e ta 
spera cu e comerciantenan cu 
lamentablemente a sufri du- 
rante e proceso di construc- 
cion pa motibo cu tabatin 
un tardansa adicional por 
recupera e perdida cu nan a 
ricibi den e ultimo lunanan 
pa motibo di e restraso den e 
proyecto. 


Manera ta conoci durante e 
construccion di e proyecto 
tin tubonan bao di tera di 
rioleering cu a kibra cu a 
causa un retraso basta grandi 
y esaki a pone cu e proyecto a 
tarda mas di loke tabata e plan 
original. 


Minister Wever a splica cu 
na momento cu a diseña e 
proyecto e tabata consisti di 
dos fase. E prome fase ta e 


parti di Columbusstraat y 
Wilhelminastraat y e di dos 
fase ta bira e parkinglot com- 
pleto te cu lagoen pa asina 
amplia esaki cu mas luga pa 
parkeer, cu mas luz pa asina 
tin mas visibilidad. 


El a informa cu diabierna awo 
e contratistanan lo entrega 
nan oferta pa e di dos fase di e 
proyecto pa asina por scoge e 
contratista cu lo gana y cu lo 
ta encarga cu ehecucion di e 
di dos fase aki. 


El a agrega cu e fondonan pa 
e fase aki ta aproba caba y na 
comienso di januari e proyec- 
to aki lo cuminsa. 


Minister Wever a indica 
tambe cu manera ta conoci 
algun siman pasa Ministe- 
rio di Asunto Economico, 
Comunicacion y Desaroyo 
Sostenibel a anuncia e com- 
petencia pa nombra e plaza na 
Wilhelminastraat y Colum- 
busstraat. 


“Nos ta desea pa e haya un 


nomber apropia y pa e mo- 
tibo ey nos a haci un concur- 
so unda tur ciudadano por a 
participa y duna nan contri- 
bucion cu nombernan cu nan 
ta kere ta apto pa e plaza aki,” 
el a señala. 


Segun el a indica nan a rici- 
bi mas di 250 registracion y 
nombernan cu ta bin dilanti 
mas frecuentemente lo bay 
pa e comision encarga cu e 
nombramento di e plaza pa 
asina den januari pa dilanti 
por haci e acto oficial camin- 
da ta desvela e nomber pa e 
plaza nobo aki. 


Pa loke ta e proyecto di ilu- 
minacion 
di 
Oranjestad, 
Minister Wever a recorda cu 
recientemente a anuncia cu 
lo cuminsa cu instalacion di 
50 luz den centro di Oran- 
jestad, specialmente den caya 
Betico Croes. 


E luznan aki ya caba a wordo 
instala y ta funcionando caba. 
El a agrega cu mirando cu 
nan a ricibi feedback posi- 


tivo di diferente comerciante, 
nan a tuma nota cu esaki ta 
un punto hopi importante pa 
desaroyo di centro di ciudad. 
Pa e motibo ey Ministerio di 
Asunto Economico, Comu- 
nicacion y Desaroyo Sosteni- 
bel a tuma e decision pa wak 
cuanto luz mas lo falta pa tin 
full e area ilumina di un for- 
ma nobo y, segun e minister 
ta indica, a resulta cu 100 palo 
di luz adicional ta necesario 
pa ilumina full e area. 


Durante e ronda di pregunta, 
un miembro di prensa a pun- 
tra e minister cu mirando e 
retraso cu tabatin durante e 
prome fase di e proyecto di 
Wilhelminastraat y Colum- 
busstraat, kico ta sigura cu no 
lo tin un retraso atrobe du- 
rante e di dos fase. 


Contestando 
e 
pregunta, 
Minister Wever a splica cu 
e retraso di e proyecto taba- 
tin di haber cu e tubonan 
di rioolering den Colum- 
busstraat cu a kibra durante e 
construccion y cu tabata trata 


di sistemanan bieu. 


El a sigui splica cu locual nan 
a compronde di DOW ta cu 
caminda cu ta bay realisa e 
construccion pa e di dos fase 
di e proyecto aki, no tin e tipo 
di tubonan ey bao di tera. 


“Nos ta spera cu e di dos fase 
por wordo ehecuta sin nin- 
gun retraso. Naturalmente ta 
bay ta extra cauteloso y p’esey 
nos ta bay parti’e tambe. Ta 
bay cuminsa cu e parti di e 
parkinglot prome y despues 
haci e parti di Wilheminas- 
traat pa asina e high season 
por pasa un poco pa no stroba 
e comerciantenan. Ta bay tin 
en todo caso un miho comu- 
nicacion cu e comerciantenan 
den e area,” el indica. 


Pa loke ta revitalisacion cu 
kier trece den e area di e cen- 
tro di ciudad, un miembro di 
prensa a puntra e minister di 
tin combersacion cu e com- 
erciantenan tambe pa cam- 
bia e modelo di negoshi cu ta 
tuma luga den e area aki. 


Minister Wever a splica cu e 
vision cu Ministerio di Asun- 
tonan Economico tin ta pa 
tin un centro di ciudad unda 
hende ta biba. El a señala cu 
ariba tin hopi espacio bashi y 
nan ta kere e espacionan por 
bira apartamento of Airbnb. 


El a agrega cu tin tambe e parti 
di horeca cu nan kier enfoca 
hopi riba dje. “E vision ta cu 
centro di Oranjestad ta bira 
un centro gastronomico y ya 
desde aña pasa ora a anuncia 
e proyecto di Wilhelminas- 
traat y Columbusstraat ta pa 
e sigui e proceso pa e bira un 
capital culinario di mundo y 
p’esey a dicidi di embeyece e 
area unda e restaurantnan ta 
uni caba. Esey ta e combina- 
cion cu nos kier busca,” el a 
señala. 

Pakico no tin tanto... 
Energia renovable...? 


Den nos edicion di ayera nos tabatin un articulo 
interesante tocante formanan alternativo di uso 
di por ehemplo energia solar, di un manera in- 
dividualiza, unda no ta depende mas di e red di 
distribucion nacional di electricidad. Banda di e 
aspecto tecnico di e asunto, a toca e tema tambe 
di e poco animo cu ta existi cerca e ciudadano 
pa inverti den e direccion aki. Un punto di vista 
cu merece atencion sigur, y unda por cierto al- 
gun tempo pasa (mei 2023) nos propio Conseho 
Socio-Economico (Sociaaleconomische Raad; 
SER) a dedica un rapport na e tema aki. Nos 
no ta bay resumi e rapport aki, esnan interesa 
por haya esaki riba website di SER Aruba (ser. 
aw), pero si dedica atencion na algun di e asun- 
tonan cu a trece dilanti den e estudio aki. Nos 
mester bisa acerca cu nos ta haya cu e entidad 
aki mes lo por haci mas pa nan laga nan opinion 
bon funda haya mas resonancia den comuni- 
dad. En todo caso, nos por ehemplo a observa e 
atencion duna na e realidad economico di hopi 
hogar, si nos ta papia di e posibilidad di inverti 
den energia alternativo, manera energia solar. Pa 
cuminza lo mester tuma na cuenta e situacion 
financiero den cual hopi famia ta actualmente. 
Ta berdad cu den ultimo añanan panel solar y e 
equipo necesario pa por funciona, a bira bastante 
mas barata. Sin embargo, asina mes e costonan 
ta demasiado pa e budget limita cu e famianan 
di menos recurso tin. Y den esey nos no ta papia 
solamente di esnan cu ta cay den e categoria di 
pobreza, sino e grupo grandi cu tin te, ban bisa, 
Afl. 3.000 pa luna pa paga tur cos. Cu e ultimo 
cambionan den gasto di cuminda y transporte, 
por ehemplo, ya na e nivel aki inverti den panel 
solar ta un soño cu no ta bira realidad. 


Cu esey ainda nos no a toca e otro obstaculo- 
nan cu un persona ta topa na momento cu nan 
ta interesa na haci algo. E asuntonan cu mester 
resolve pa yega na tin un sistema integra, cu 
asistencia y integracion di nos compania nacio- 
nal di distribucion, por parce relativamente fact- 
ible pa un persona bon informa riba e tereno 
aki, pero pa otro persona esaki mester ta parce 
manera montaña halto cu nan mester bay subi. 
Por ehemplo, por ta cu e instalacion electrico di 
e cas no ta apto pa ricibi e instalacion di ener- 
gia cu mester acopla cu e red. Esaki lo significa 
gasto extra, y esey ta apenas cuminzando. Kico 
pensa di e estado di dak di cas; e ta apto pa carga 
e peso extra cu e panelnan ta bay trece? Y si logra 
resolve tur esaki, ta bin e siguiente pregunta: e 


cas ta bo propiedad pa bo dicidi riba bo mes cu 
bo ta bay pone panel solar riba dak? O ta huur 
bo ta huur y doño di e propiedad ta mira bo ta 
bin caba pa propone gasto extra pa su persona...? 
Di e manera aki ya nos por elimina un porcen- 
tahe basta grandi di nos poblacion cu lo no tin 
ni e recursonan, ni e propiedad pa cuminza algo 
asina. Loke ta keda anto ta e parti mas afortu- 
na financieramente, cu por financia algo asina, 
tambe pasobra nan tin acceso na capital pa fia, si 
acaso nan mes no tin esey caba. Simplemente e 
gran mayoria di nos poblacion, cu por ehemplo 
no tin acceso na fianza pa hipoteca, no tin acceso 
na capital tampoco pa e tipo di proyecto aki, cu 
facilmente ta requeri un planificacion di amor- 
tizacion di un prestamo den siete pa ocho aña. 


Tur esaki ta hiba nos na e siguiente pregunta: pa- 
kico no tin mas iniciativa pa por ehemplo stim- 
ula empresa pa nan bay den e direccion aki? Si 
un empresa tin su propio edificio, lo ta hopi mas 
factible pa nan considera algo asina, hunto cu e 
banco cu di tur manera nan tin caba? Realmente 
nos no ta mira tanto iniciativa den e direccion 
aki, ni tampoco di baha gasto di energia mediante 
mihor isolacion di edificio. E contesta ta talvez 
cu nos tur ta wak den direccion di... gobierno. 
E ta un pregunta legitimo kico nos por spera di 
gobierno, pasobra hasta den paisnan prospero ta 
gobierno ta e mero punta di lanza di e sector di 
energia renovable, manera na Hulanda y Ale- 
mania. Sin e programanan extenso di subsidio 
y un sector di servicio comercial bon desaroya, 
nan tampoco lo no a logra e avance grandi cu 
por mira den ultimo decada. Naturalmente nos 
por observa cu gobierno a vocifera e intencion 
di bay mas den direccion di energia renovable, 
pero den practica no tin tanto avance. Na e mo- 
mento aki, ‘real time’, Aruba tin na WEB 3,5 
MW di energia cu ta bin di energia solar. Esey ta 
net riba e capacidad instala di e parque na aero- 
puerto, pa no papia mes di e parque solar na San 
Nicolas di cual ningun hende ta ni papia mas... 
Ademas nos no ta avanzando tampoco cu e parti 
– pa hopi hende controversial – di cambio pa gas 
liquido envez di heavy fuel oil, cu mester limita 
sikiera nos ‘carbon footprint’. E promer MOU 
cu Eagle LNG ta data di januari 2021 y e promer 
shovel mester bay den tera ainda... Ta parce nos 
cu den e asunto aki tambe nos lo por conta cu e 
unico lema cu ta funciona: “Sálvese Quien Pu- 
eda”. Esun cu tin placa y gana, haci algo. 

Matrimonionan falso 
OM: 15 sospechoso adicional lo presenta den corte 


E caso Abielu, contra e 
homber O.A.T.H. kende 
recientemente a wordo 
condena pa un castigo 
di prison di 5 aña pa mo- 
tibo cu el a traha actanan 
di matrimonio falso riba 
gran escala, a haya un 
rabo. 


Awe 20 di November 2023 
un total di 17 sospechoso 
a presenta den Corte riba 
acusacion 
di 
matrimonio 
falso. Tur e personanan aki 
a acerca O.A.T.H. na algun 
momento den e ultimo 7 
aña, pa falsifica documen- 
tonan di matrimonio. E doc- 
umentonan aki tabata wordo 
entrega na Censo, tin biaha 
hasta acompaña pa potretnan 
falso di matrimonio, y tabata 
wordo inscribi como si fuera 
nan tabata di berdad. 


Door di investigacion di Cen- 
so y polis, e matrimonionan 
falso a bin sali na cla. Riba 27 
di November venidero otro 
15 sospechoso lo mester pre- 
senta dilanti Corte relaciona 


cu e caso aki. 


E meta di un matrimonio 
falso ta duidelijk. Dor di un 
matrimonio cu un persona 
cu tin permiso di estadia of 
cu tin nacionalidad Huland- 
es, e pareha tambe ta haya su 
estadia. En bes di pidi estadia, 
hendenan cu no tin permiso 
di estadia por haya, cu un 
matrimonio falso, nan per- 
miso liber (permiso di estadia 
pa tempo indefini) mucho 
mas rapido. 
Censo lo scrap tur e matri- 
monionan falso aki. Lo keda 
na Dimas pa cambia of kita e 
estadia di e sospechosonan. 


Dor di estafa Pais Aruba, e 
sospechosonan aki a perhu- 
dica e sistema di un maneho 
husto di stranheria. 
E consecuencianan pa Pais 
Aruba ta grandi. Banda di e 
matrimonionnan falso, e ac- 
tanan di nacemento y di di- 
vorcio tambe mester wordo 
kita, awor cu a resulta cu e 
informacion riba e actanan 
ey tambe ta falso. Tambe ero- 


Minister di Comunicacion, Geoffrey Wever: 
“Mi ta spera si cu DucaPro drenta den 
dialogo cu tur radio emisora” 


Despues cu e noticia a bira conoci fin 
di siman ultimo den cual Ducapro a in- 
forma tur esnan cu ta haci uso comercial 
di musica cu cuminsando 2024 lo mester 
paga un licencia pa haci esaki, minister 
di Comunicacion, Geoffrey Wever a re- 
acciona sosteniendo e desaroyo. 


Segun informacion cu Ducapro lo a manda 
diferente radio emisora, for di dia 1 di januari 
2024, cualkier compania of persona cu haci 
uso comercial di musica ta bay tin cu paga pa 
e derecho pa haci esaki. 
Esaki ta aplica pa cualkier instancia cu ta haci 
uso di musica di forma comercial, incluyendo 
radio, DJ, entre otro, segun organisacion pa 
licencia di musica den Caribe Hulandes, DU- 
CAPRO a informa ayera. Esaki ta nifica cu 
for di dia 1 di januari proximo, ta bira ilegal 
pa reproduci musica di manera comercial sin 
tin un licencia di DUCAPRO. 


Segun a informa, esaki ta conta pa tur musica, 
local y internacional, a traves di un acuerdo 
cu BUMA-STEMRA. BUMA y STEMRA ta 
dos organisacion priva na Hulanda, e Asocia- 
cion Buma y e Fundacion Stemra, cu ta opera 
como un solo compania cu ta actua como e 
sociedad Hulandes pa colecta pa compositor 
y publicador di musica. 


Ta pidi e companianan pertinente pa reg- 
istra boluntariamente pa adkiri un licencia 
comercial, unda cu lo mester paga un suma 
segun e tamaño y alcance di e compania. Si 
no cumpli cu e licencia, esaki por tin conse- 
cuencianan legal. E companianan cu ta cay 
aden ta cualkier cu ta usa musica di manera 
comercial, por ehemplo radio, DJ, pero tambe 
café, restaurant y gym. 
Wever a reacciona bisando: “Mirando cu si- 
man cu a pasa tabata tin hopi comunicacion 
y informacionnan mixto riba rednan social 
over di e fundacion DucaPro cu a anuncia 
cu entrante prome di januari 2024 lo mester 
cuminsa paga pa uzo di musica licencia, como 
Minister encarga cu tanto Bureau Intellectuele 


Eigendom, como comunicacion, mi kier a 
duna un prome reaccion. 
“Ta asina cu musiconan por registra nan canti- 
canan y asina nan canticanan no por wordo uza 
sin permiso of sin compensacion. E derecho 
aki na Aruba ta basa entre otro riba articulo 
39 di Statuut y e Auteursverordening. 


“Musiconan usualmente ta asocia nan mes 
na diferente organisacionnan rond di mundo 
cu ta representa nan y cu ta salvaguardia nan 
creencia y ta percura pa nan wordo paga ora 
cualkier organisacion uza nan derecho intelec- 
tual, manera un cantica. Tur e organisacionnan 
aki rond di mundo ta cera acuerdonan bilateral 
cu otro a base di cual nan ta cobra y distri- 
bui e compensacion pa uso di musica den un 
pais na e artista. DucaPro ta un organisacion 
asina na Aruba cu lo bay cobra pa e uzo di 
derecho di autor, basicamente den nomber 
di e artista y percura pa reparti e entradanan 
na e artista concerni, pues esaki por bira un 
entrada importante pa e musiconan local, pero 
na mes momento lo forma un peso financiero 
adicional pa e radio emisoranan. 
“Mester remarca cu e relacion ta un relacion 
entre e artista cu ta miembro di un organisa- 
cion cu ta representa e artista, e organisacion y 
tur otro organisacion similar rond di mundo. 
Esaki no ta un iniciativa di gobierno, ni tam- 
poco ta algo cu Gobierno di Aruba por stop of 
mitiga, e ta un relacion completamente priva 
(privaatrechtelijk) y usual rond di mundo. 


“A pesar di esaki, mi ta spera si cu DucaPro 
drenta den dialogo cu tur radio emisora pa 
splica detayadamente con nan lo opera pa 
asina e introduccion por bay na un forma 
structura y cu menos impacto negativo pa e 
radio emisoranan. Ami di mi banda tambe 
lo bay drenta den dialogo cu tanto DucaPro 
como e radio emisoranan. Mi a puntra tambe 
conseho riba e tema aki mirando cu ta algo 
nobo pa Aruba cu lo tin su impacto. Nos 
mester cuminsa awo cu bon informacion y 
dialogo y sigur wak con por mitiga cualkier 
impacto negativo.” 


neamente a paga premienan 
y a duna pagonan (manera 
pension) na hendenan cu no 
tabatin derecho riba esaki- 
nan. 


Pa e motibo ey fiscal di husti- 
cia a exigi castigonan di pris- 
on contra e sospechosonan. 
Corte a sigui Ministerio Pu- 
blico pa gran parti den esaki 
y a duna castigonan di prison 
di entre 3 y 6 luna di tempo. 


Censo y Ministerio Publico 
no ta exclui cu mas matri- 
monio falso lo keda descubri. 

Un plamamento di colera na Zimbabwe ta sospecha di mata mas cu 
150 y ta laga hopi otro cu miedo 


(AP)—Awendia, 
Cath- 
erine Mangosho ta cera 
su nieto di 3 aña na cas 
pa varios ora den un in- 
tento pa proteh’e for di 
un plamamento fatal di 
colera na Zimbabwe. E 
malesa bacterial virulente 
ta matando hobennan y 
ancianonan den e pais Sur 
Africano, cu autoridad- 
nan di salud reportando 
mas cu 150 posibel morto 
y mas cu 8,000 posibel caso 
desde februari. 


Colera a plama den e pais 
varios biaha caba den e ul- 
timo añanan cu consecuenci- 
anan mortal y a surgi y plama 
atrobe durante e ultimo lu- 
nanan, causa pa e condicion 
malo di sanitacion, barionan 
den e capital neglisha, y na 
otro luga. 


Mangosho a subraya un gru- 
po di muchanan hungando 
futbol pia bao cerca di su cas. 
E bala traha di saco di pan 
hopi biaha ta cay den awa di 
rioolering. E muchanan aki ta 
djis piki’e back y ta sigui nan 
wega. 


Desde e comienso di e ultimo 
plamamento, e Ministerio di 
Salud di Zimbabwe a regis- 
tra 8,087 posibel caso y 1,241 
casonan confirma den labora- 
torio. E organo a bisa tabatin 
152 posibel morto y 51 morto 
confirma den laboratorio. 


E pais di 15 miyon hende a 
registra mas cu 500 caso e si- 
man aki desde fin di october, 
e grado mas halto desde feb- 
ruari, segun e International 
Federation of Red Cross y 
Red Crescent Societies. E 
grupo a haci un apelacion di 
emergencia e luna aki. 


Colera ta un malesa naci for 
di awa causa pa ingestion di 
cuminda of awa contamina y 
por mata dentro di par ora si 
esaki no ser trata, pero por ser 
trata facilmente por medio di 
rehidrata pashent si casonan 
ser gara na tempo. 


E World Health Organization 
(WHO) a bisa cu casonan di 
colera na Africa ta aumentan- 
do exponencialmente entre e 
aumento global. E continente 
Africano a conta pa 21% di 
caso y 80% di morto den 
henter e globo for di 2014 pa 
2021, segun e organisacion. 


E plamamento na Zimbabwe 
ta plamando for di areanan 
urbano pa rural y ta poniendo 
mas cu 10 miyon hende den 
riesgo, incluyendo mas cu 5 
miyon mucha, segun e Red 
Cross Federation. E federa- 
cion a bisa cu causanan may- 
or tabata higiena pober, pero 
tambe un falta di conscienti- 
sacion y practicanan religioso 
cu ta inclui supuesto profeta- 
nan ordenando miembronan 
pa depende riba oracion y ob- 


hetonan manera awa bendita 
en bes di busca tratamento 
medico. 


Awo colera ta den tur dies 
provincia di e pais, segun 
minister di salud Douglas 
Mombeshora a bisa na un cli- 
nica den e pueblo di Kuwad- 
zana na Harare e weekend 
aki. Na Kuwadzana Polyclin- 
ic, pashentnan di colera a para 
den rij den un tent special pa 
nan y a ser duna un copi di un 
solucion rehidratante di sucu 
y salo na yegada. 


“Nos haya algun plama- 
mento den areanan urbano,” 
Mombeshora a bisa, agre- 
gando cu shete di e 13 hen- 
de cu a muri na Harare ta di 
Kuwadzana. “Nos ta yegando 
e temporada di yobida y e 


condicionnan ta causando 
un miedo pa nos. Nos mes- 
ter considera esaki como un 
emergencia.” 


E condicionnan den areanan 
manera Kuwadzana y bisiña 
Glen View ta haci nan vul- 
nerabel pa infeccion. Cen- 
tronan di mercado ta yena u 
actividadnan, musca ta cana 
tur caminda unda cu tin su- 
shi cu no a ser colecta. Awa di 
pos ta sali for di tubonan cu a 
kibra riba caya y tin biaha den 
e curanan di cas. Hopi hende 
a coba dam pa dirigi e direc- 
cion di awa for di nan cas. 


Fayonan den gobierno lo- 
cal ta mira hopi residente 
cu ta bay hopi luna sin awa 
di cranchi, cual ta forsa nan 
pa dera posnan cu tambe a 


ser contamina cu rioolering. 
Joyleen Nyachuru, un agente 
di awa, sanitacion y higiena 
cu e Community Water Alli- 
ance, y tambe un residente di 
e pueblo di Glen View, a bisa 
cu e tin miedo cu lo tin un 
ripiticion di 2008, ora mas cu 
4,000 hende a muri durante 
e plamamento di colera mas 
pio na Zinbabwe. 


“Algun hende no ta mustra 
señalnan di sintoma di colera, 
pues hende ta djis bira malo 
na cas sin sa exactamente kico 
ta pasando cu nan. Esaki ta 
hopi espantoso,” segun Nya- 
churu, ken recien a entrega 
un peticion na agentenan di 
conseho firma pa decenas di 
residentenan 
demandando 
awa limpi pa bebe y un fin na 
e condicionnan antihigienico. 

Aumento di euro ta haci importacion mas caro pa Corsou y Aruba 
mientras exportacion ta bira menos caro 


(CuraçaoChronicle) - E 
subida recien di e euro 
na su nivel mas halto den 
3 luna tin consecuenci- 
anan directo pa Corsou y 
Aruba, paisnan kende su 
moneda ta mara na dollar 
Mericano. E moneda Eu- 
ropeo a yega su nivel mas 
halto di 1.0936 dollar riba 
dialuna mainta, indicando 
cu e dollar ta birando mas 
debil. 


E desaroyo aki ta a causa di 
speculacion cu e Reserva 
Federal Mericano (Fed) por 
recorta interes den aña 2024 
pa limita e daño economico 
di aumentonan anterior. E 
cambio den e tarifa di inter- 


cambio aki por tin implica- 
cion economico pa Corsou y 
aruba. E analistanan local ta 
adverti cu un euro fuerte por 
aumenta e costo pa articulo- 
nan Europeo y servicionan 
tambe, cual ta pone presion 
riba ambos e consumidor y 
negoshinan riba e islanan. 


E euro fuerte aki tambe ta 
causa un aumento den poder 
di compra pa turistanan for 
di e zona Europeo cu ta biaha 
bay e islanan, mirando cu awo 
nan euro ta bal mas den dol- 
lar, potencialmente causando 


mas gasto riba e islanan. 
Residentenan di e isla cu e 
moneda mara na dollar Meri- 
cano cu biaha bay Merca lo 
mira cu nan placa ta bal me- 
nos. 


Esaki ta nifica cu nan vakan- 
tie of bishita na famia por bira 
mas caro pa motibo cu nan 
tin cu gasta mas moneda local 
pa e mesun cantidad di euro. 


Esaki en particular ta afecta 
gasto di acomodacion, cum- 
inda, transportacion y otro 
gastonan na Europa. 


Corte Comun di Husticia ta habri filial nobo na Sint Eustatius oficialmente 


Diabierna 17 di novem- 
ber 2023 Corte Comun di 
Husticia di Aruba, Cor- 
sou, Sint Maarten y di 
Boneiro, Sint Eustatius y 
Saba a habri oficialmente 
su di cinco filial, na Sint 
Eustatius. 


Presidente di Corte Comun 
di Husticia, mr. De Kort: ‘Ta 
un deseo personal cu mi a 
anhela hopi tempo pa por a 
haci realidad, mescos pa mi 
coleganan di Corte, pa habri 
un filial na Sint Eustatius. 


Te cu ultimo casonan tabata 
ser trata den e sala caminda 
tabata tene reunionnan di 
conseho insular den Guest- 
house di Sint Eustatius. Den 
e ultimo añanan a bini basta 
peticion di gobierno local y 
di pueblo di Sint Eustatius na 
mi persona pa haci corte mas 
presente riba e islanan mas 
chikito. Den un bon colabo- 
racion cu Ministerio Hulan- 
des di Husticia & Siguridad, 
mescos cu Ministerio Hulan- 
des di Asuntonan Interno y 
Relacionnan den Reino mi ta 


contento cu awe nos ta habri 
e portanan di nos propio fil- 
ial di Corte na Sint Eustatius. 
Tambe nos lo tin un propio 
bali y nos por ofrece e habi- 
tantenan di Sint Eustatius un 
miho acceso na husticia.’ 


E edificio cu ta keda na Kerk- 
weg 6 a ser construi na aña 
1795 y ta conoce un historia 
rico. Desde awor e caso- 
nan lo tuma luga den e edi- 
ficio historico aki y e griffie 
no solamente ta disponibel 
ora cu e hues ta bula for di 
Sint Maarten. Pa cuminsa, 
dos biaha pa siman lo tin un 
griffiemedewerker pa infor- 
ma e habitantenan y pa tuma 
documentonan. 
Informacion tocante orarion- 


an di apertura ta ser anuncia 
despues. 


Prome cu e apertura oficial 
di dia 17 di november 2023 
Corte a keda honra cu bishi- 
tanan di Gobernador di Sint 
Maarten, mr. Baly, Comisario 


di Rey di Friesland drs. Brok, 
miembronan di parlamento 
di Sint Maarten, Sekretario 
di Estado di Relacionnan den 
Reino, sra.drs. Van Huffelen. 
Tambe e mainta ey a tuma 
luga e prome caso den corte. 


Polis di Corsou ta descubri laboratorio di 
droga mientras tabata busca cabrito horta 


(CuraçaoChronicle) - Un buskeda di po- 
lis na Klein Santa Martha, ehecuta den 
oranan tempran ayera como parti di un 
investigacion tocante robo di cabrito. E 
buskeda aki inesperadamente a yega na 
e descubrimento di un laboratorio di 
droga. 


E buskeda, conduci pa e polis local cu e ekipo 
di asuntonan veterinario di GMN bao direc- 
cion di Ministerio Publico tabatin e intencion 
originalmente di investiga un serie di robo 


di cabrito cu tabata tumando luga reciente- 
mente. E autoridadnan a tuma accion pa cu 
esaki despues di varios reportahe di e robonan 
aki, cual ta un problema den aumento pa e 
cunukeronan na Corsou. 


Autoridadnan a caba na Klein Santa Martha, 
un localidad unda nan tabatin sospecha cu e 
cabritonan horta lo por ta. Pa nan sorpresa, 
nan no a haya ningun señal di e cabritonan 
pero si a descubri un laboratorio di droga 
completamente operacional. Den e laborato- 
rio, nan a haya centenares di mata di mari- 
huana y ekipo pa e produccion y proceso di 
droga. 


Apesar di e descubrimento, no a haci ningun 
aresto durante e buskeda. Tur cos a keda con- 
fisca, incluyendo e matanan y ekiponan di 
produccion y a ser entrega na e departamento 
di narcotico. Polis a enfatisa cu e investigacion 
di robo di cabrito ta continua, specialmente 
pa motibo cu e robo ta un problema persis- 
tente cu ta impacta fuertemente e comunidad 
local. 

E lider di partido derechista Thierry Baudet ta ser asalta cu boter di cerbes 


(AP)—E lider di partido 
derechista populista Hu- 
landes a ser asalta riba 
cabes cu un boter di cer- 
bes dialuna den un atake 
cu a tuma luga dos dia 
prome cu Hulanda tene su 
eleccion general. 


Thierry Baudet, lider di Fo- 
rum voor Democratie, a ser 
translada pa hospital den e 
ciudad di Groningen despues 
di e asalta na un evento local, 
segun e partido a publica riba 
X. “Ta parce cu tur cos ta bay 
ta ok,” el a bisa. Despues a 
bisa cu Baudet (40) a ser tra- 
ta pa un ciruhano di trauma 
despues di a haya boter na 
cabes y cerca di su wowo. El a 
bisa cu e guardia di seguridad 
tambe tabata herida. 


Video riba red social a mus- 
tra cu Baudet tabata den un 
bar ora su atacado a tira riba 
dje. Baudet a ser hiba pafo y a 
detene e atacado leu. Agente 
policial Thijs de Jonge a bisa 
cu un persona a ser deteni 
riba sospecho di envolvim- 
ento den e atake. El a bisa cu 
su motibo tabata bao inves- 
tigacion. “Loke nos por bisa 


na e momento aki ta cu Sr. 
Baudet a ser ataca na su cabes, 
posiblemente cu un obheto,” 
manera de Jonge a bisa. El a 
bisa cu e no por duna mas de- 
taye of comenta riba e condi- 
cion di e politico. 


E partido di Baudet a bisa riba 
X cu un evento a ser plania 


cu a ser plania pa dialuna den 
un otro ciudad a ser cancela 
“den conexion cu e salud y 
siguridad” di dje. Riba esaki, 
no a elabora mas. Baudet ta 
participando den e eleccion 
parlamentario pa mantene su 
asiento. FvD a avansa den e 
eleccion provincial na 2019, 
unda el a sali gana cu mas cu 


1 miyon voto. Desde e tempo 
ey, e partido a ser plega cu 
dessatisfaccion interno pero 
ainda tin cinco asiento den 
Tweede Kamer. 
Un encuesta publica dialuna 
a pronostica cu FvD lo gana 
entre tres pa cinco asiento 
den e eleccion. Un otro par- 
tido derechista populista, E 


Partij voor Vrijheid (PVV), 
lidera pa Geert Wilders, a sali 
segundo den e encuesta y a 
ser pronostica pa gana 22 pa 
28 asiento. 


Na 2020, Baudet a retira 
como lider di partido entre 
critica di su maneho di acusa- 
cionnan di perspectivanan 
derechista extremo pa algun 
miembro di e sector hubenil 
di e partido. Den un voto en- 
tre miembronan di partido, el 
a regresa como lider. 


Luna pasa, Baudet a ser asalta 
tambe cu un paraplu na un 
evento den e ciudad Belga 
di Ghent. Prome minister 
demisionario Mark Rutte a 
bisa den un mensahe riba X 
cu ta “totalmente inaceptabel 
cu Thierry Baudet a ser ataca 
atrobe. Mi a bisa prome y mi 
lo ripiti mas firmemente: No 
touch politiconan.” 


Mas cu dos decada pasa, un 
otro politico Hulandes popu- 
lista, esta Pim Fortuyn, a ser 
tira mata pa un activista di 
derecho di animal un par dia 
prome cu e eleccion nacional 
na 2002. 


145 municipio lo ricibi subsidio di 
construccion pa 31,000 cas nobo 


(NLTimes)—145 municipio lo 
ricibi un subsidio di construc- 
cion, conoci como Startbouwim- 
puls, cual ta permiti e comienso 
rapido di e construccion di mas 
cu 31,000 cas nobo, segun min- 
ister di vivienda demisionario 
Hugo de Jonge a bisa dialuna. E 
subsidio ta dirigi na proyectonan 
di construccion cu plannan cla 
caba cu ta enfrenta posibel retra- 
sonan of cancelacion debi na fac- 
tornan economico. 


Minister de Jonge a subraya e retonan 
den e construccion di casnan nobo 
debi na e prijsnan di interes cu a au- 
menta y costo di construccion. “Cu e 
ayudo financiero adicional pa muni- 
cipionan via e Startbouwimpuls, nos 


ta cumpli nos mision pa sigui con- 
strui mas cas pagabel cu mas veloci- 
dad y control,” el a bisa. E iniciativa 
aki ta diseña pa acelera e construccion 
di casnan pagabel, particularmente 
den areanan unda proyectonan tin 
permiso caba. 


Municipionan tabatin e oportunidad 
pa aplica pa e skema di subsidio aki 
desde mey september pa mey octo- 
ber, y e respuesta tabata grandi. Nan 
a pidi un total di 860 miyon euro den 
subsidio pa 832 proyecto. Cu sola- 
mente 300 miyon euro disponibel 
pa destribucion, de Jonge mester a 
tuma decisionnan selectivo. E fondo 
aki a ser eventualmente aloca na 362 
proyecto den 145 municipio den tur 
diesdos provincia. Un contribucion 
averahe di 10,000 euro ta ser provee 
pa casa cas. 


E evaluacion pa eligibilidad di 
proyecto a considera varios factor, 
incluyendo status di planificacion, 
velocidad, eficiencia y optimalizacion 
den e caso di empresa. E anuncio di 
Startbouwimpuls a ser haci durante 
Dia di Vivienda Publico, un evento 
cu ta subraya henter e spectrum di 
vivienda publico, incluyendo aspec- 
tonan for di arkitectura y desaroyo di 
proyecto pa construccion, tecnologia 
y colaboracion. 


Un morto den tirateo na coffeeshop 
na Amsterdam 


(NLTimes)—un persona a ser herida den un tirateo na un coffeeshop 
na Nieuwmarkt, Amsterdam diadomingo anochi, segun polis a de- 
clara riba X. E victima a muri di su heridanan den hospital, manera 
un vocero policial a confirma, y un sospechoso a ser deteni. 


E tirateo a sosode rond 10:20 di anochi. Testigonan a conta AT5 cu e victima a 
ser tira den su organo vital, y paramediconan a translad’e pa hospital urgente- 
mente. Un helicopter cu un ekipo di trauma aborda tambe a ser desplega na 
e sitio. 


Polis a cera e area pa investigacion forensico. Riba X, polis a bisa cu nan tabata 
buscando dos sospechoso cu a huy den un auto bayendo Damstraat. Un sos- 
pechoso a ser deteni, segun e vocero. Un rato prome cu e tirateo, rond 9:45 di 
anochi, tabatin un hortamento na un coffeeshop na Derde Oosterparkstraat. 
Dos hende homber arma cu cuchiu a horta e hendenan den e coffeeshop, se- 
gun un locutor na Amsterdam. No ta claro di e dos incidente tabata conecta. 

Colombia: Tribunal ta duna ultimatum na Gobierno pa 
escasez di medicamento 


(Infobae) 
- 
Ministerio 
di Salud y Invima no a 
cumpli cu Tribunal di 
Cundinamarca pa pre- 
senta un plan di urgencia 
pa trata e crisis di medica- 
mentonan na Colombia. 


Awor e autoridad hudicial a 
notifica cu si den tres dia no 
lo cumpli cu e solicitud cu 
a ser pidi dia 30 di october, 
ta bay cuminsa un proceso 
contra e funcionarionan di e 
entidadnan aki. Loke ta nifica 
cu ta bay evalua sancionnan 
pa no cumpli cu un orden 
di un magistrado pa entrega 
un plan di respuesta pa e cri- 
sis di medicamentonan na e 
pais. “Prome cu lo tuma e ac- 
cionnan debi, ta REKERI na 
e señor minister di Salud y 
Proteccion Social, Guillermo 
Alfonso Jaramillo Martínez, y 
director di Instituto Nacional 
di Vigilancia di Medicamento 
y Alimento (INVIMA), Ger- 
mán Velásquez Arango, pa 
den un termino di tres (3) dia 
siguiente na e presente noti- 
ficacion, duna cumplimento 
na e orden di dia 20 di octo- 
ber 2023,” Tribunal di Cun- 
dinamarca a señala. 


E decision di e autoridad hu- 
dicial ta di dia 17 di novem- 
ber, un dia despues cu e plaso 
inicial pa entrega e plan di 
urgencia debi na e situacion 
a vence. Aunke e entidadnan 
a contesta e rekerimento di e 
Tribunal, esey no tabata sufi- 
ciente. 


Segun loke e corant El Tiem- 
po a revela, Ministerio di 


Salud no a duna un diagnos- 
tico di e causanan di e prob- 
lematica 
demanda, 
como 
tampoco a establece e plan di 
urgencia pa no conta cu tar- 
eanan, cronograma y activi- 
dadnan estableci pa atende e 
situacion. 


Pa e magistrado, Ministerio 
di Salud y Invima a entrega 
un rapport cu tabata pretende 
mal informa di e concesion 


di e medida di e accion popu- 
lar, debi cu nan ta argumenta 
cu e situacion tabata bin for 
di 2019 y no ta culpa di Go- 
bierno nacional actual, asina 
como tambe cu tabatin otro 
actornan cu ta influi den e 
disponibilidad di medica- 
mentonan pa pashentnan di 
sistema di salud, aunke di 
acuerdo cu e medio aki, In- 
vima a comprometi su mes di 
agilisa e solicitudnan di me- 


dicamento resalta pa Tribunal 
como esnan atrasa, e mag- 
istrado Lasso a cuestiona cu 
tabatin solamente 65 tramite 
di medicamento den escasez 
y no 27.904 cu ta keda sin re- 
solve, ni tampoco ta indica ki 
proceso ta bay haci. 


Tribunal den su decision, a 
pone un audiencia pa 29 di 
november den cual tanto 
minister como e director 
mester asisti of conecta vir- 
tualmente pa haci siguimento 
na e plan urgente cu mester 
haci den proximo dianan. 
E proceso aki a cuminsa pa 
un accion popular acompaña 
di Procuraduria General di 
Nacion, despues cu Invima 
a emiti un rapport den cual a 
señala cu 377 medicamento 
registra na e pais, 245 tin al- 
gun tipo di riesgo di escasez. 


Den e prome decision di e 
Tribunal cu a ordena establ- 
ece un plaso di 10 pa presenta 
un plan di urgencia, Invima a 
presenta un recurso na Con- 
seho di Estado cu e obhetivo 
di trek e medidanan cautelar. 
Sinembargo, e solicitud a ser 
rechasa. 


Bolivia: Candela ta destrui por lo menos cinco parke natural 


(France24) – Por lo menos 
cinco parke natural di Bo- 
livia, algun di nan boske 
Amazonico, ta kimando 
y ta destruyendo casi tres 
miyon hectar na cuatro 
region di e pais, segun un 
rapport di Defensor di 
Pueblo. 


E candela a ser provoca pa 
agricultornan chikito den un 
practica tradicional cu nan ta 
yama “Chaqueo”, pero tambe 
pa empresarionan pa asina tin 


mas espacio pa ganado, spe- 
cialmente den regionnan di e 
pais aki, segun vice-minister 
di Defensa Civil a bisa. 


“Den periodo di secura cu 
e pais ta bibando, e conse- 
cuencianan di e candela a bira 
pio, nos ta preocupa pa nos 
areanan protegi di caracter 
nacional cu ta ser afecta pa e 
candelanan forestal,” Clau- 
dia Flores representante di 
Defensor di Pueblo a señala 
ora a presenta un rapport di e 


situacion dia 17 di november. 
Ademas, el a bisa cu a iden- 
tifica “un respuesta inadecua” 
y “debilidadnan halto” di par- 
ti di varios nivel di Estado pa 
atende cu e situacion. 


Segun e rapport, e arean- 
an protegi daña ta Parke 
Nacional 
Madidi 
(19.000 
km2),considera como esun 
cu mas biodiversidad na 
mundo pa Sociedad pa Con- 
servacion di Bida Silvestre 
(WCS); Parke Noel Kempff 


Mercado 
(15.243 
km2), 
Parke Nacional y Terito- 
rio Indigena Isiboro Sécure 
(12.362 km2), Parke Nacio- 
nal Amboró (6.376 km2) y 
Reserva di Biósfera y Tera 
Comunitario di Origen Pilón 
Laja (4.000 km2). 
E cantidad precies di areanan 
kima durante aña – mayoria 
for di juli – ta abarca te awor 
2.9 miyon hectar, segun De- 
fensoria. 


Ademas, 
e 
representante 
tambe a haci un yamado pa 
manda cuminda pa indigena- 
nan di e areanan afecta y pa 
tur autoridad busca un uni- 
dad pa e crisis, “pasobra den 
e luga nan ta bibando un fi- 
erno.” 


Te ayera, no tabatin cifranan 
oficial di e bestianan, sinem- 
bargo, e biologo Hulandes 
Boliviano Vincent Vos, in- 
vestigado 
di 
Universidad 
Autonomo de Beni José Bal- 
livián (UABJB) na Amazonia 
Boliviano, a señala cu e per- 
didanan di bestia pa via di e 
candela ta hopi halto y a haci 
un calculo di 10 miyon di 
bestia cu por a muri. 


El a splica cu segun e calculo, 
mester tuma na cuenta cu un 
estudio cientifico di 2021 a 
establece cu durante candela 
registra na Chiquitania na 
2019, 5.9 miyon bestia a muri 
pa candela den un area di dos 
miyon di hectar cu a kima. 
“E consecuencianan ta real- 
mente extremo. Nos ta bay 
keda sin boske na Bolivia si 
esey ta avansa,” e cientifico cu 
ta biba na Amazonia for di 20 
aña caba a adverti. 


Un di e zona mas afecta pa 
e candela descontrola cu ta 
rondia e municipionan tur- 
istico di San Buena Ventura, 
ta unda casi 6.000 habitante 
ta biba y na Rurrenabaque cu 
cerca di 15.000, e portanan 
di e parke Madidi, na nort 
di La Paz, na unda e siman 
aki produci evacuacion di 
varios comunidad indigena y 
campesino. 


“Nos ta haciendo loke nos 
por, pero tur cos ta indica cu 
a sali for di man,” el a agrega 
despues cu Gobierno a man- 
da un helicopter na e zona pa 
purba di paga e candela. 

Venezuela: 
Maduro ta ratifica sosten pa proyecto ‘Paz total’ di presidente Colombiano 


(NTN24) – Pa mas cu tres 
ora, presidente di Colom- 
bia, Gustavo Petro a reuni 
cu lider di regimen di Ven- 
ezuela, Nicolas Maduro, 
na e Palacio di Miraflores 
na Caracas. Den e di cinco 
encuentro desde reesta- 
blecemento di relacion, a 
papia tocante migracion 
y economia, y Maduro a 
ratifica na Petro su sosten 
pa e politica di ‘Paz Total.’ 


Ambos mandatario a plantia 
den nan reunion na Caracas 
un acuerdo cu Washington pa 
e crisis na Darien, e peligro- 
so selva den e frontera entre 
Colombia y Panama cu cien- 
miles di migrante ta crusa ca- 
minda pa Merca. 


E ta “un paso door di cual en 
realidad ningun ser humano 
lo mester pasa (...) purbando 


di yega na un paraiso y bo ta 
haya un muraya, camponan 
di 
concentracion, 
incluso 
prison, 
deportacion 
forsa 
sin derecho,” Petro a bisa 
despues di reuni cu Maduro 
na e palacio presidencial. “Cu 
Merca mester yega na un 
acuerdo.” 


Petro, den su di cuatro bishi- 
ta na Venezuela desde cu el 
a asumi poder, a plantia pa 
ofrece ayudo economico na 
e migrantenan pa bolbe nan 
pais di origen. “E exodo ey,” 
Petro a expresa, subrayando 
cu den su mayoria ta integra 
pa Venezolanonan, “mester 
desvia.” 


“Nos a propone Merca un 
programa di humanisacion di 
e exodo, bono di stabilidacion 
economico pa cada famia pa 
nan bolbe na nan luga,” e 


mandatario a expresa den un 
declaracion conhunto. “E ex- 
odo di regreso aki, Colombia 
kier yuda construy’e, pasobra 
e welonan di e hendenan ey 
of nan mayornan ta Colom- 
biano, kiermen, bay Venezu- 
ela (...). Kico cu ta nan deci- 
sion libre, ta Merca mester 
sosten’e,” Petro a agrega. 


El a continua bisando: “Mi 
ta kere nos tur lo gana, mi 
ta kere lo tin un win-win, y 
mi ta kere cu esey lo permiti 
pa regularisa, ordena, loke 
awendia ta un exodo des- 
ordena y cu ta extirpando e 
derechonan humano di cien- 
miles di persona.” 


Maduro, di su banda, a cel- 
ebra loke el a cualifica como 
“consenso importante.” 
Venezuela october ultimo a 
alcansa un acuerdo cu Merca 


pa e “repatriacion directo” di 
Venezolanonan, na momento 
cu presidente Democrata Joe 
Biden, candidato pa reelec- 
cion na 2024, ta haya su mes 
someti na un presion fuerte 
pa e tema di migracion. 


E selva di Darien, di 575 
hectar, ta un di e gangnan mas 
peligroso pa e migrantenan 


cu ta busca pa yega Merca. Te 
cu dia 31 di october, mas cu 
458mil persona a crusa esaki 
na 2023, cual ta 200mil mas 
cu henter e aña prome. 


Maduro a probecha e cita pa 
ratifica e “sosten di Venezu- 
ela, absoluto y total” pa e ne- 
gociacionnan di paz na e pais 
bisiña. 


Haiti: Polis ta detene sospechoso nobo den asesinato di presidente 
Jovenel Moise na 2021 


(AP) — Autoridadnan na 
Haiti dialuna a aresta un 
sospechoso nobo den e 
asesinato na juli 2021 di 
presidente Jovenel Moise. 


Macky Kessa, un ex-alcalde 


di e ciudad costeño den sur, 
Jacmel, a keda deteni pero no 
ta acusa ainda, segun su abo- 
gado Jimmy Jean-Baptiste 
a bisa Associated Press. El a 
bisa cu Kessa ta deteni den e 
notorio Penitenciario Nacio- 


nal di Haiti na e capital, Port- 
au-Prince, y cu e tin plan pa 
busca su liberacion. 


No tabata inmediatamente 
cla pakico a detene Kessa. 
Jean-Baptiste a nenga di duna 
mas comentario, notando cu 
e investigacion ta andando. 
E aresto a tuma lugar despues 
cu Kessa a reuni cu hues Wal- 
ther Wesser Voltaire, kende ta 
investigando e caso y cu a en- 
trevista varios otro sospecho- 
so kende ta keto bay cera pa 
mas cu dos aña. Voltaire ta e 
di cinco hues nombra den e 
caso, cu huesnan anterior re- 
tirando pa varios motibo, in- 
cluyendo miedo cu nan lo ser 


mata. 


Voltaire no a responde in- 
mediatamente na un men- 
sahe solicitando comentario. 
Anteriormente el a bisa cu 
e lo no discuti e caso publi- 
camente pasobra ainda e ta 
andando, cu varios audiencia 
tumando lugar pero sin un 
huicio programa. 


Ya a aresta mas cu 40 sos- 
pechoso den e caso, mayoria 
di nan tiki despues cu a tira 
Moise fatalmente na su resi- 
dencia priva den un atake cu 
tambe a herida su esposa, 
Martine Moise. 
Entre e detenidonan tin 18 


ex-soldad Colombiano acusa 
di participa den e intento y 
varios agente di polis Haitia- 
no di rango halto. 


Mientras e caso ta alarga na 
Haiti, 11 sospechoso a keda 
extradita na Merca, cu dos 
di nan ya sentencia. Fiscal- 
nan Mericano a describi un 
plot amplio entre sospecho- 
sonan na Haiti y South 
Florida kende tabatin meta 
pa beneficia di contractnan 
lucrativo bao un sucesor di 
Moise despues cu secuestr’e 
of mat’e. 


Riba potret: Jovenel Moise. 
Potret di CARICOM. 


Cuba: Preso politico di 11J ta fayece pa negligencia medico 


(cibercuba) – Observa- 
torio Cubano di Dere- 
chonan Humano (OCDH) 
a denuncia e morto, pa su- 
puesto iregularidad y neg- 
ligencia di autoridadnan 
penitenciario, di e preso 
politico Luis Barrios Diaz, 
kende tabata cera desde e 
protesta di 11 di juli 2021. 


Barrios Diaz, 37, a muri dia- 
domingo atardi na Hospital 
La Covadonga, na La Ha- 
bana, como consecuencia di 
complicacion respiratorio. El 
a presenta sintomanan preo- 


cupante desde augustus. A 
hospitalis’e pa ricibi atencion 
specialisa. 


Sinembargo, a pesar di adver- 
tencia medico, autoridadnan 
a dicidi di hib’e prison back 
aludiendo na falta di recurso 


pa e traslado y vigilancia hos- 
pitalario. 
E decision aki a conduci na e 
deterioro critico di su salud y 
na final, su morto. 
Diasabra, a opera e prisonero 
y lamentablemente e no a su- 
pera e complicacionnan post- 
cirugia, fayeciendo den e uni- 
dad di terapia intensivo. 


Den un aparente intento pa 
evadi responsabilidad, auto- 
ridadnan a duna un licencia 
extrapenal cu rapidez ex- 
traordinario na e ya fayecido 
Barrios Diaz, segun OCDG 


a indica citando e testimonio 
di Endris Arias Meralla, com- 
pañero di e causa 184/2021 y 
amigo di e fayecido. 


Barrios Diaz a keda condena 
na januari 2022 pa Tribunal 
Municipal cu 9 aña di pris- 
on pa su participacion den e 
manifestacion di 11J, acusa di 
supuesto delito di desorden 
publico y atentado. 


E morto di Barrios Diaz ta 
bolbe pone di relieve e situa- 
cion critico di e prisoneronan 
politico na Cuba. 

Shakira a yega na acuerdo cu fiscal Spaño riba prome dia di huicio pa 
fraude di impuesto 


(AP) — Despues di insisti 
riba su inocencia pa casi 
cinco aña, strea di pop 
Shakira a yega na un acu- 
erdo ultimo momento riba 
e dia di apertura di su hu- 
icio pa fraude di impuesto 
na Barcelona, pa evita e 
riesgo di bay prison. 


Shakira a bisa e magistrado, 
Jose Manuel del Amo, ayera 
cu e ta acepta e acuerdo cu 
a cera cu fiscal. El a contesta 
“si” pa confirma su recono- 
cemento di seis cargo di faya 
di paga gobierno Spaño 14.5 
miyon euro den impuesto 
entre 2012 y 2014. 
E huicio, cu tabata spera di 
inclui mas cu 100 testigo 
durante varios siman, a keda 
cancela despues di apenas 
ocho minuut. 


Bao di e acuerdo, Shakira ta 
ricibi un sentencia suspendi 
di tres aña y ta paga un multa 
di 7.3 miyon euro ademas di 
e impuesto cu no a paga ante- 
riormente y interes. E ta bay 
paga un otro multa di 432mil 
euro a cambio di pordona su 
sentencia di prison. Sinem- 
bargo, awo e tin riba su re- 
cord legal cu el a ser haya cul- 
pable di fraude di impuesto, 
loke por afecta otro caso di 
impuesto pendiente. 


E acusacion di fraude tabata 
depende riba unda Shakira, 
46, a biba durante 2012-14. 
Fiscalnan na Barcelona a ale- 
ga cu e cantante Colombiano 
a pasa mas cu mita di e peri- 
odo aki na Spaña y pues lo 
mester a paga impuesto riba 
su entrada mundial, maske 
su residencia oficial tabata na 


Bahamas. Tarifa di impuesto 
ta hopi mas abao na Bahamas 
cu na Spaña. 


Fiscalnan a bisa na juli cu nan 
lo busca un sentencia di 8 aña 
y dos luna den prison y un 
multa di 24 miyon euro pa e 
cantante. 


Shakira a bisa den un declara- 
cion publica pa su compania 
di relacion publico cu e tabata 
kier a bringa, pero a pone su 
famia, carera y paz mental na 
prome lugar. 


Shakira tabata nombra den e 
leak di “Paradise Papers” cu 


a detaya e areglonan di im- 
puesto offshore di cantidad 
di individuo di perfil halto, 
incluyendo 
celebridadnan 
musical manera Madonna y 
Bono di U2. 


E compania di PR di Shakira 
anteriormente a bisa cu ya el 
a paga tur loke e tabata debe 
y 3 miyon adicional den in- 
teres. 


Su problemanan cu oficina di 
impuesto Spaño ainda no a 
termina, sinembargo. 
Den un investigacion separa, 
fiscalnan estatal Spaño a acusa 
Shakira na september di eva- 
sion di 6.7 miyon euro den 
impuesto riba su entrada na 
2018. Nan a acus’e di usa un 
compania offshore basa na un 
tax haven (paraiso di impues- 
to) pa evita paga e impuesto. 


Conservadornan Cristian ta sostene ex-strea di telenovela den careda 
presidencial na Mexico 


(AP) — E mainta despues 
cu Corte Supremo Mexica- 
no a descriminalisa aborto, 
activista derechista y pro- 
ductor di pelicula Eduardo 
Verastegui a bisti na preto 
pa registra como candidato 
independiente den campa- 
ña presidencial 2024. 


“Luto ta un recordatorio pa mi 
corda pakico mi ta haci esaki,” 
e ex-actor di telenovela reci- 
entemente a bisa su sostene- 
dornan. 


Campañando rond di henter e 


pais pa cumpli cu e tarea difi- 
cil di colecta 1 miyon firma 
pa comienso di januari, Vera- 
stegui, 49, a genera controver- 
sia na e nacion profundamente 
Catolico aki, unda activistanan 
di aborto y comunidad LG- 
BTQ+ ta lidera campañanan 
di nan mes. 


Mientras hopi politico Mexi- 
cano ta keda leu di clarifica 
unda nan ta para pa cu religion, 
derecho LGBTQ+ y aborto, 
Verastegui ta resa riba TikTok 
y publicamente ta bisa cu yega 
mas cerca di Dios a cambia e 


curso di su bida. E ta papia 
contra inclusion LGBTQ+ y 
si e keda eligi, e ta bisa cu e lo 
haci tur den su poder pa reverti 
acceso na aborto. 


Raul Tortolero, un escritor 
cu ta simpatisa cu Verastegui, 
a bisa cu e ex-cantante pop ta 
sostene un “derecha nobo” 
door di boga pa balornan 
similar na Donald Trump na 
Merca, Jose Antonio Kast na 
Chile y Santiago Abascal na 
Spaña. E “derecha nobo” aki, 
Tortolero ta bisa, ta den su cen- 
tro religioso y ta structura rond 
di algun principio clave: Dios 
den centro di bida, rechaso di 
aborto y inclusion LGBTQ+, 
y e defensa di propiedad priva, 
entre otro. 


Proyecto politico di Verastegui, 
cual e ta yama “Dios, Patria y 
Famia,” ta propone pa incor- 
pora balornan Cristian den go- 
bierno y apela na votadornan 
mas jong. 


Entrepreneur y personalidad di 


television tabatin un rol clave 
den politica Latino Americano 
pa añas, pero un figura manera 
Verastegui, kende a nenga di 
wordo entrevista, ta unico den 
historia recien di Mexico. 
Ora a eligi Lopez Obrador na 
2018, el a hunga un rol como 
‘outsider’ pasobra e y su par- 
tido – Morena – a desafia 
structuranan politico, segun 
Diego Fonseca, escritor y edi- 
tor cu recientemente a publica 
un buki tocante populismo na 
Latino America. 


Pero awo, Fonseca ta bisa, 
Morena a bisa cu Morena a 
bira un espacio mas conven- 
cional y e transicion di poder 
ta bay kita Lopez Obrador for 
di spotlight. El a bisa cu Vera- 
stegui ta busca di ta un figura 
mesianico y ta ofrece un men- 
sahe populista “basa riba ide- 
anan simple y facil pa digeri.” 
Algun di e ideanan aki a gen- 
era rabia y preocupacion entre 
criticonan. E aña aki so, Ve- 
rastegui a bisa cu pedofilia ta 
vincula na homosexualidad, y a 


filma su mes tirando cu un rifle 
pa mustra loke e lo haci “cu e 
teroristanan di agendia 2023, 
cambio climatico y ideologia 
di genero.” 


Pero algun politico, ken Vera- 
stegui a bisa e ta admira, mane- 
ra Viktor Orban di Hungria; 
ex-presidente di Brazil, Bolso- 
naro; of Trump a rally contra 
derechonan LGBTQ+, igual- 
dad di matrimonio y aborto 
mientras a distrae atencion di 
atakenan riba independencia 
hudicial, confiansa den sistema 
electoral y libertad di prensa. 


Esnan cu bin na rallynan di 
Verastegui ta gusta cu e no ta 
un politico tradicional y hopi 
ta conmovi pa su storia per- 
sonal. Populismo, Fonseca ta 
bisa, ta vincula na ehercicio di 
fe y ta depende riba carisma. 
Un figura manera Verastegui 
ta construi un storia rond di e 
idea cu e, como lider, ta un re- 
dentor comprometi na rescata 
e alma di e nacion for di man 
di su enemigonan. 

Minister Maduro ta invita comunidad pa e acto di seyo oficial di kapel di Alto Vista 
como prome monumento priva protegi 
Diamars 21 di november pa 5 or di atardi 


Manera ta un custumber 
tur diamars atardi tin un 
Rosario y Santo Sacrifi- 
cio di Misa na Kapel di 
Birgen di Alto Vista. Dia- 
mars dia 21 di november 
lo ta uno mas special, pa- 


sobra despues di Misa lo 
tin e acto di seyo oficial di 
Kapel di Alto Vista como e 
prome monumento priva 
protegi. 


Kapel di Alto Vista tin un ba- 
lor importante pa Pais Aruba. 
E ta un luga religioso na unda 
hopi local ta bin practica nan 
fe y medita den un ambiente 
di trankilidad y pas. Nos Ka- 


pel di Alto Vista tambe ta un 
icono masha bishita pa nos 
bishitantenan di exterior. 


Minister di Cultura ta invita 
comunidad pa asisti na e Ro- 


sario y Misa, y pa presencia e 
acto historico aki na unda nos 
Kapel di Alto Vista lo haya su 
seyo como monumento pro- 
teha. 


Polis ambulance 
y bombero a bay 
yuda homber 
cu tabatin 
problema pa 
hala rosea 


Dialuna den e prome min- 
uutnan a drenta informe 
di cu tin un homber a bira 
malo y tabata tin prob- 
lema pa hala rosea, como 
no tabata tin ambulance 
disponibel a pidi pa polis 
bay tira un bista. 


Na yegada di e patruya a pidi 
pa ambulance bini un poco 
mas liher ya cu e homber tin 
problema pa hala rosea. Na 
yegada di e ambulance nan 
a pidi pa bomberonan tambe 
bin yuda nan pa asina logra 
saca e victima pa pone den 
ambulance. 

Skirbi pa Gregorio Wolff 
Merca durante 30 aña a faya pa crea un mundo mas husto 


Final di e decada di 80 di siglo pasa a surgi 
problemanan den Union Sovietica. Despues 
na 1992, Union Sovietica y Warsaw Pact a 
stop di existi. Esaki ta ser bisa cu a termina e 
guera friu entre e dos podernan grandi Rusia 
cu Warsaw Pact y Merca cu NATO. Di eynan 
a cuminsa un era Unipolar di 30 aña, unda 
Merca tabatin e poder absoluto, reinando 
ariba mundo. 


Merca, durante 30 aña tabata e pais cu e poder mas 
grandi y unico. Awor ta ser bisa cu na 2022/23, cu e 
incursion militar di Rusia na Ucrania y mustrando 
su poder militar, economico/financiero, di materia 
prima y di energia, nos a drenta den un mundo 
multipolar. Acerca ta conoci e poder grandisimo 
ariba tereno economico/financiero, industrial y 
militar di China, cual tambe ta manifesta su mes 
como otro poder gigante. Pues nos por bisa cu awe 
nos ta den un mundo multipolar, ademas ta conoci 
cu e dos podernan Rusia y China tin un union 
excelente via nan relacionnan cu otro. 
Den un articulo algun luna atras mi a skirbi di e 
discurso di e ministro di asuntonan exterior di 
Merca, Sr. Blinken na Johns Babtists University 
y den cual discurso Blinken a admiti cu e era di 
mundo unipolar cu Merca como e unico poder, 
ya no ta existi mas y e a reconoce e podernan di 
China y Rusia, pa cual awe nos ta den un mundo 
multipolar. 


Dos guera, na Ucrania y Palestina ta ilustra e 
cambio den e orden mundial 
Awe cu nos a yega na final di un era y na inicio 
di otro era, nos por bisa cu e gueranan na Ucrania 
y Palestina ta diferente pero no a cay for di cielo, 
ambos tin un causa di rais igual, unda e pais cu 
poder unico, esta Merca tabata apoya tanto Ucrania 
como Israel totalmente, sigur ora e dos paisnan aki 
tabata viola derechonan humano di poblacionnan. 
Ucrania cual pais ta keda den e esfuerso neutral 
entre Rusia y Union Europeo pa loke ta su 
comercio, inversionnan y otro relacionnan. 
Expansion di NATO a bira un principio sagrado 
di Merca y NATO, esaki contra tur advertencia di 
Rusia. Tambe e status di seguridad cu Rusia tabata 
reclama a ser benta for di mesa dor di Merca. 
Pensamento di Merca y di casi tur pais di NATO 
tabata, cu na momento cu Rusia drenta Ucrania, e 
ta cay den un trampa. 
Poco tempo pasa a sali na cla cu e acuerdonan di 
Minsk 1 y 2 no a funciona pasobra e intencion tras 
di e firmamento di Minsk 1 y 2 no tabata pa pone 
fin na e violacionnan di derechonan humano di e 
poblacionnan Ruso-parlante na oriente di Ucrania, 
dor di Ucrania. Tres co-firmante di e acuerdonan, 
Merkel ex-Kansiyero di Alemania y Hollande 
Ex-Presidente di Francia y tambe ex-Presidente 
di Ucrania, a declara cu e intencion tras di e 
firmamento di Minsk 1 y 2 tabata pa gana tempo 
y prepara Ucrania militarmente pa por enfrenta 
Rusia. E asistencia financiero y militar di e paisnan 
di NATO tabata inmenso. Pa e paisnan di NATO, 
tur cos tabata mustra cu NATO y Ucrania lo sali 
victorioso di e guera. 
Cu Ucrania bon arma y cu un dozijn di paketenan 
di sancionnan economico y financiero, segun e 
paisnan di NATO, Moscu tabata cla pa un “Regime 
Change” y tur rikesanan ta bay pa e paisnan di 
NATO. 
E realidad ta otro, e paisnan di NATO a bira victima 


di nan propio propaganda mal calcula. 
Awe despues di 20 luna tur cos ta mustra lo 
contrali. Desaster so ta wak na horizonte di e 
paisnan di NATO y sigur na Ucrania cu su ehercito 
destrosa cu perdidanan grandi, segun expertonan 
+- mei miyon solda, mortonan y heridonan y 
su pueblo kibra. Rusia ta ganando militarmente, 
economicamente, financieramente y politicamente 
e guera. 


Na Palestina despues di e acuerdonan di OSLO na 
1993, pa cumpli cu e decision di UNO y trece e 
solucion di 2 estado na Palestina, esta Israel y un 
Estado Palestino, tur cos a tranca. 
E asesinato di Yitzhak Rabin, prome minister di 
Israel y firmador di e Oslo Accord, cual a sosode, 
despues cu Union Sovietica a kibra y cual ta marca 
e inicio di un era di poder inmenso di Merca, e 
poder unico na mundo. 
Di dos Intifada di Palestinonan, cual a inicia na 
september 2000, cual tabata escalacion di accionnan 
di protesta di Palestinonan na West-bank y cu un 
ola di atakenan suicidio di Palestinonan. 
Contesta di Israel tabata e ocupacion militar di 
West-Bank, incluyendo tur e teritorionan cualnan 
mester pasa pa PA (Palestine Authority), segun e 
Oslo Accords. Parti grandi di e infrastructura di PA 
of Gobierno di PLO na Ramallah a ser destrui. A 
base di protestanan di paisnan di Europa y Rusia a 
bini e “Roadmap for Peace”. A forma un cuarteto 
consistiendo di Merca, UE, UNO y Rusia pa vigila 
y canalisa e “Roadmap for Peace”. Pero ya den fase 
1 di e plan, tur cos a tranca y nunca e plan a ser 
ehecuta. Rusia a purba di scapa e plan di paz, pero 
no a logra. Cu e apoyo di UE y Merca, Israel tabata 
torpedia tur cos. 
Merca mesora a tuma rienda di e Cuarteto di 
Medio Oriente, kitando tur poder di Rusia, di 
Union Europeo y di UNO. Ta nan ta e poder y ta 
nan ta dicidi, segun Merca. 


E decision di UNO pa e estado Palestino banda di 
Israel a wordo hinca den lachi di olvido. Pareu cu 
esaki ta bisto e subimento di poder di Netanyahu 
te awe. 
E gobiernonan di Netanyahu a probecha den 
absoluto di e era cu Merca tabata e poder unico na 
mundo pa haci y deshaci cu un politica agresivo 
contra e pueblonan di Palestina. 
Un siguidor di e partido di Netanyahu, Likud, a 
asesina Rabin y cu un politica feroz Netanyahu, 
apoya pa MERCA y UE, a percura pa cada biaha 
Palestina tin menos teritorio. Esaki a sosode 
via decretonan oficial di Gobierno Israeli y otro 
accionnan ilegal di e settlernan Hudiu, kendenan 
a emigra for di ex Union Sovietica y yuda pa 
militarnan. 


Den eleccion di januari 2006 pa Goberna PA of 
PLO, Hamas a gana e eleccion na West-Bank y 
Gaza. Pero no por a yega na goberna PA, pasobra 
MERCA y Israel a impedi esaki. Despues a bini 
un enfrentamento na Gaza, entre PLO =e grupo 
politico/militar ront di Abbas cu su gobierno na 
Ramallah y Hamas. E enfrentamento aki a yega 
na un final y PLO mester a bandona Gaza. Hamas 
ta goberna Gaza, bao di e dictadura di Israel. 
Merca y Israel tabata contento cu e divicion bao di 
Palestinonan. Esaki tabata ser uza como argumento 
pa e decision di UNO di un estado Palestino, ser 
hinca den lachi di olvido. 


Abraham Accords, pero Hamas ya a gana e 
guera, ta bini un Estado Palestino 
Gaza ta parti di Palestina y tin un teritorio igual 
na e grandura di Corsou, pero tin 2,3 miyon di 
habitante. E ta wordo goberna pa Hamas. E tin un 
parlamento y varios ministerio. Gaza ta pega na 
lama, pero Israel ta prohibi Gaza di tin un Puerto 
y un Aeropuerto. Dos entrada y salida Gaza tin 
y tur dos ta ser controla pa Israel. Pues GAZA ta 
un teritorio Palestino, pero cera electronicamente 
cu waya y controla completamente dor di Israel. 
Un sorto di Prizon, of mihor bisa un campo di 
concentracion den aire liber. 
Trump presidente di Merca na 2020, bo por bisa a 
forsa cierto paisnan Arabe, amigo di Merca, UAE 
(United Arab Emirates), Bahrain, Sudan y Maroco, 
pa firma e Abrahams Accords cu Israel, sin tene 
cuenta cu un estado Palestino. 


Biniendo bek ariba e tema Geo-politica, e accion di 
7 october di Hamas mester tabatin un preparacion 
largo di mas cu un aña. Tur cos tabata prepara y nan 
sa cu e orden mundial ta cambiando. Por bisa cu 
Hamas ya a gana e guera. Cual sea e resultado di e 
guera militar di Israel contra Hamas. Dia 6 october 
ningun politico na mundo tabata papia di un estado 
Palestino. Awe hasta e financiador principal di 
Israel, tanto Blinken como Biden ta papia cu un 
paz duradero na Medio Oriente ta ora tin e estado 
Palestino. Esaki danki na e accionnan di 7 october 
ultimo di Hamas. 


Israel cu su mentiranan ya a perde e guera 
propagandistico 
Israel cu su tanto mentiranan, manera e 
babynan, su masacre di sernan humano, tambe 
bombardeonan di Hospital, di moskeenan, di 
iglesianan, di schoolnan, di e infrastructura di 
Gaza, desplasamento forsa di un miyon hende 
enfermo y salu y hopi otro fayonan ta prueba cu ya 
nan a perde e guera propagandistico=PR-war. 
Si pronto bini e Tregua di Paz, por bisa cu Hamas a 
gana e guera militar tambe. 
Si nos wak e ultimo añanan con Merca y NATO 
a perde e guera na Afghanistan, nan ta perdiendo 
e guera na Ucrania y awor tambe na Palestina, e 
inicio di un era nobo multi-polar no ta mucho 
alentador pa Merca. 


Merca a perde e oportunidad pa crea un 
ekilibrio internacional 
E era cu MERCA, como e poder unico, esta den e 
mundo uni-polar cu nan como e poder absoluto, 
despues cu Union Sovietica a kibra, no a crea un 
ekilibrio internacional durante e 30 añanan cu 
MERCA tabatin e poder absoluto. E arogancia di 
su elitenan y politiconan cu nan excepcionalismo, 
nan completo rechaso di interesnan di otro 
pueblonan, nan postura sin limite di nan propio 
rason, nan gueranan cu argumentonan falso cu nan 
mes tabata crea contra varios paisnan na mundo, 
manera na Venezuela, coup na Honduras 2009, 
coup na Bolivia 2019 y sigur e gueranan militar 
na Medio-Oriente na Libia, na Siria, na Irak, na 
Yemen, na Somalia, na Sudan, na Afghanistan , tur 
esakinan a pone cu nan mes a mina nan posicion di 
poder indiscutibel. Esaki a conduci cu nan a perde 
e respet y goodwill cu nan tabatin ora cu e guera 
friu a termina. 

Polis a detene chauffeur burachi cu 
e gasolin di su auto a caba y bateria 
di e chauffeur a baha! 


Diadomingo atardi a drenta in- 
forme di cu tin un auto para 
memey caminda y chauffeur can- 
sa drumi aden na Nuñe, mesora a 
dirigi un patruya na e sitio. 


Na yegada di e patruya a bin compro- 


nde cu e gasolin di e auto a caba y e 
chauffeur mes ta asina burachi cu di 
baina e por para riba su pianan. Polis a 
detene y a pidi e vehiculo di transporte 
pa asina hib’e warda di polis unda a 
cer’e pa buracheria riba caminda pu- 
blico. 


Polis a bay Pindastraat pa un persona 
canando cu un machete den man 


Diasabra madruga a drenta informe di cu lo tin un persona canando 
cu un machete den man na Pindastraat, mesora a dirigi un patruya na 
e sitio. 


Na yegada di e patruya a busca rond y despues di un rato a nota e unico persona 
canando den e caya ey y a para atende cune. Polis a nota cu e no tin ningun ma- 
chete cune pero asina mes a advirti’e pa e bay paden y pa sigura cu e no tin plan 
di anda cu machete rond. 


Hoben herida cu un kap na cabes 
na un club nocturno banda di 
hotelnan high-rise 


Diasabra madruga a drenta in- 
forme di un pelea y tin un hende 
herida den un club nocturno na 
e hotzone banda di e hotelnan 
high-rise, mesora a dirigi tanto 
polis como ambulance na e sitio. 


Na yegada di e patruya a bin com- 


pronde cu tabata tin un pelea unda 
e agresor despues di a herida e vic- 
tima a bandona e sitio. E victima cu 
a keda tabata tin un kap na su fren- 
ta. Na yegada di e ambulance nan 
a atende e victima na e sitio mes. 
Polis a bisa e victima cu e por bay 
entrega keho na recherche. 


Chauffeur di un Chevrolet Tahoe no a 
duna preferencia y a causa accidente 
unda e tambe a resulta herida 


Diadomingo merdia a drenta in- 
forme di un accidente cu hende 
herida na e crusada di Kadushi 
Largo, mesora a dirigi tanto po- 
lis como ambulance na e sitio. 


Na yegada di e patruya a bin com- 
pronde cu aki ta trata di un acci- 


dente pa falta di preferencia unda e 
chauffeur di e Chevrolet no a duna 
preferencia na e Nissan Tiida y a 
dal esaki. Debi na e impacto den 
ambos auto tabata tin hende herida. 
Na yegada di e 2 ambulancenan nan 
a atende cu e victimanan y a trans- 
porta nan pa hospital. 


Polis a detene chauffeur burachi cu a dal 
auto staciona entre 2 fastfood restaurant 


Diasabra casi mey anochi a 
drenta informe di un accidente 
memey di 2 fastfood restaurant 
na Kamerlingh Onnesstraat, me- 
sora a dirigi un patruya na e sitio. 


Na yegada di e patruya a bin com- 
pronde cu e accidente a sosode ora 
cu e chauffeur di e pick-up a bay 


reverse y a dal riba e porta di un 
auto staciona. Na momento cu po- 
lis tabata papia cu e chauffeur polis 
a nota cu e ta papiando na straño y a 
bay test e. E chauffeur a surpasa un 
poco mas cu e limite y a bay over na 
detene. E chauffeur a ser hiba warda 
di polis unda eynan lo atende pa un 
fiscal auxiliar. 

Rapport di NU ta bisa cu mundo ta surpasando limite di advertencia 
pa emision di carbon 


(AP)—Mundo ta aceleran- 
do for di 2.5 pa 2.9 grado 
Celsius di calentamento 
global desde e periodo 
pre-industrial, y ta parce 
cu esaki lo sigui acelera, 
hasta surpasando e fron- 
tera di temperatura acorda 
internacionalmente, segun 
un rapport di Nacionnan 
Uni (NU) a calcula. 


Pa tin hasta e tiki chens pa 
mantene e calentamento na e 
limite di 1.5 grado Celsius— 
adopta pa e acuerdo di clima 
Paris na 2015, paisnan mes- 
ter recorta nan emision pa 
42% pa fin di decada, segun 
e rapport U.N. Environment 
Programme’s Emissions Gap 


a demostra dialuna. Emision- 
nan di carbon debi na kima- 
mento di carbon, azeta y gas 
a aumenta pa 1.2% aña pasa, 
manera e rapport a demostra. 
E aña aki, mundo a experencia 
un tiki di loke ta bin, segun e 
rapport, cual ta prepara e mesa 
pa discusionnan internacional 
tocante clima e luna aki. 


Durante fin di september, e 
averahe diario di temperatu- 
ra global a surpasa 1.5 grado 
Celsius riba e nivelnan di siglo 
19 durante 86 dia di e aña aki, 
manera e rapport a reporta. 
Pero esey a aumenta pa 127 
dia pasobra casi tur di e prome 
dos simannan di november y 
tur siman di october a yega 


of a surpasa 1.5 grado, segun 
e servicio Europeo pa clima, 
Copernicus. Esey ta 40% di e 
dianan te awo e aña aki. 


Diabierna, e globo a yega na 2 
grado Celsius riba e nivelnan 
pre-industrial pa prome biaha 
den historia registra, segun 
vice-director di Copernicus 
Samantha Burgess. E meta di 
1.5 grado ta basa riba un peri- 
odo midi durante hopi aña, 
no dia, manera cientificonan 
a bisa. Reportahenan den 
pasado ta calcula cu mundo lo 
yega e limite ey na comienso 
di 2029 sin cambionan di 
emision dramatico. Pa preve- 
ni esaki sosode, e paisnan den 
mundo mester crea metanan 


mas riguroso pa recorta emisi- 
onnan di dioxide di carbon y 
implementa politicanan pa ac- 
tua riba e metanan ey. 


Den e ultimo dos añanan sola- 
mente nuebe pais a crea meta- 
nan nobo, pues esey no a trece 
ningun cambio significante, 
pero algun pais, incluyendo 
Merca y algun den Europa, a 
implementa politica pa me- 
hora e bista. E Inflation Re- 
duction Act di Merca, cual tin 
375 biyon euro den alocacion 
riba energia limpi, pa 2030 lo 
reduci emisionnan anual di 
dioxide di carbon pa aproxi- 
madamente 1 biyon ton met- 
rico. Esey ta zona hopi, pero 
mundo na 2022 a emiti 54.7 
biyon ton metrico di gasnan 
di efecto invernadero. Actual- 
mente compromisonan di pais 
lo recorta esey pa 55 biyon ton 
metrico, y pa limita calenta- 
mento pa e marca di emision 
di 1.5 grado Celsius na 2030 
esaki mester baha pa 33 biyon 
ton metrico. Esey ta un “bu- 
raco di emision” di 22 biyon 
ton metrico. 


P’esey e rapport a bisa cu e 
chens pa mantene calenta- 
mento na of bao di 1.5 grado 
ta un den shete probabilidad 
of aproximadamente 14%. Si 


mundo kier na un limite di 2 
grado Celsius—un frontera 
secundario den e acuerdo di 
Paris—e lo mester recorta 
emision solamente pa 41 bi- 
yon ton metrico, cu un buraco 
di 16 biyon ton metrico cum- 
insando awo, e rapport a bisa. 


Pasobra mundo a calenta caba 
pa casi 1.2 grado Celsius desde 
mey siglo 19, e calculacionnan 
di e rapport lo nifica un otro 
calentamento di 1.3 pa 1.7 gra- 
do Celsius pa fin di e siglo aki. 
Pa dos aña paisnan tabata sa cu 
nan mester a bini cu mas meta 
di recorte di emision si mun- 
do kier limita e calentamento 
pa 1.5 grado, pero “ningun 
di e emisornan a cambia nan 
compromiso,” segun estudio 
co-autor Niklas Hohne, un 
cientifico na e New Climate 
Institute na Alemania. 


P’esey pa e ultimo añanan e 
bista menos agradabel for di e 
rapportnan anual di Emissions 
Gap casi no a cambia mes. E 
rapport di e aña aki ta precisa 
pero no sorprendente y e va- 
riacion di temperatura calcula 
ta fit cu otro calculacionnan, 
segun cientifico Bill hare di 
Climate Analytics, ken no ta- 
bata parti di e rapport. 


Lider di Reino Uni Rishi Sunak ta urgi mundo pa uza IA y ciencia 
pa trece fin na malnutricion 


(AP)—Prome 
Minister 
Britanico Rishi Sunak a 
bisa dialuna cu Reino Uni 
ta creando un iniciativa di 
ciencia nobo pa yuda de- 
saroya aros cu ta tolerante 
nan inundacionnan, trigo 
cu ta resisti malesa y otro 
producto comestibel cu ta 
mas resilente contra cam- 
bio di clima. 


Sunak a ser compaña pa 
minister-, 
diplomatico- 
y 
filantroponan for di aproxim- 
adamente 20 pais na e Global 
Food Security Summit na 
Londres, unda el a urgi lider- 
nan di mundo pa uza inteli- 
gencia artificial y otro tecno- 
logia pa trece fin na malnu- 
tricion rond mundo. Sunak 
a conta e delegadonan cu tin 
un necesidad pa un “cambio 
fundamental” pa confronta e 
crisis di siguridad di cuminda 
cu ta empeorando debi na 
cambio di clima. El a enfoca 
riba e rol di ciencia y a bisa 


cu Reino Uni lo organisa un 
“centro di ciencia virtual” co- 
necta investigadonan interna- 
cional trahando riba produc- 


tonan comestibel mas resi- 
lente. E centro di Reino Uni 
lo ser parti di un partnership 
global di investigacion conoci 


como CGIAR. 
E evento aki a ser co-anfitri- 
ona pa Somalia y Emirator 
Arabes Unidos hunto cu e 


Children’s Investment Fund 
Foundation y e Bill & Melin- 
da Gates Foundation. E cum- 
bre a coincidi cu publicacion 
di un strategia “re-enegisa” 
di Reino Uni diseña pa caba 
cu pobresa extremo y aborda 
cambio di clima y perdida di 
biodiversidad. 


E documentonan ta presenta 
e plannan di ayudo di Reino 
Uni te cu 2030, y ta confir- 
ma cu Britania no lo restaura 
desaroyo di ayudo na 0.7% 
di salario nacional bruto— 
despues cu esaki a cay pa 
1.5% durante pandemia—te 
ora cu “e situacion fiscal ta 
permiti.” En bes di esey, Re- 
ino Uni a bisa cu e lo aloca 
placa na yuda paisnan fortal- 
ece nan defensa contra desas- 
ternan natural, recaudando 
mas placa for di e sector priva 
pa desaroya y construi rela- 
cionnan “mutualmente res- 
petuoso” cu nacionnan den 
desaroyo. 

World Olympians Association ta honra seis atleta como 
Olympians for Life 


Durante e ceremonia di 
Premio Excelencia den 
Deporte a reconoce y a 
honra seis atleta olimpico 
cu a ricibi un certificado y 
pin di Olympians for Life 
(OLY) for di World Olym- 
pians Association pa nan 
esfuerso y pa promove e 
balornan olimpico. Sr. Is- 
nardo “Juni” Faro a haci 
entrega di e plakkaat y pin 
OLY na e seis Olympians 
Arubano. 
Esnan cu a ricibi e reconoce- 
mento di Olympians for Life 
(OLY) ta inclui: 
Evelyn Farrel 
Sra. Evelyn Farrel a competi 
den 100 meter na olimpiada 
di aña 1984 y den 100 y 200 
meter na olimpiada di aña 
1988. E dedicacion di Evelyn 
na deporte y su logronan na 
nivel mundial ta fuente di in- 
spiracion pa nos tur. 


Monica Pimentel 
Sra. Monica a competi den e 
categoria di 49 kilo den e dis- 
ciplina di taekwondo na We- 
ganan Olimpico di Rio na aña 
2016. E trabou duro y dedi- 
cacion cu Monica a desplega 
na su deporte a lag’e conkista 
un luga entre e atletanan di e 
nivel mas halto di mundo. E 
aporte di Monica na e move- 
mento olimpico no ta para 
ey. Monica a sigui promove 
e balornan olimpico y inspira 
otro door di su trabou como 
un coach nacional y como 


coach di Impact Taekwondo 
Aruba. 


Esther Croes 
Sra. Esther Croes a com- 
peti den e disciplina di nata- 
cion artistico, tanto den duet 
como solo, na olimpiada di 
aña 1984. E dedicacion y tra- 
bou duro di Esther a hiba su 
nomber leu, representando 
Aruba na nivel mundial. E 
pasion di Esther pa natacion 
artistico a cuminsa na un 
edad jong y el a traha duro pa 
perfecciona su arte. 


Daniella van den Berg 
Sra. van den Berg a competi 


den e 800 meter na e Wega- 
nan Olimpico na London di 
aña 2012. Ademas di e 400 
meter y 800 meter na e We- 
ganan Olimpico Hubenil na 
Nanjing na 2014. Daniella su 
trabou duro y dedicacion na 
su deporte a gana un luga en- 
tre e atletanan di e nivel mas 
halto na mundo. E aporte di 
Daniella na e movemento 
olimpico no ta para ey. Dan- 
iela ta miembro di directiva 
di Asociacion Arubano di 
atletanan olimpico. 


Jan Roodzant 
Sr. Jan Roodzant na edad di 
24 aña a representa Aruba na 


Weganan Olympico di Bei- 
jing na China na 2008, unda 
el a participa den e deporte di 
landamento den e evento di 
100 meter “freestyle”. Den e 
prome ronda di e competen- 
cia, Jan a mustra su velocidad 
y habilidad excepcional, ter- 
minando cu un tempo den 
su “heat” di 51.69 seconde. 
Jan su logronan como atleta 
ta notabel cu medaya di plata 
na CCCAN. Su participa- 
cion na e Campeonato Mun- 
dial di 2007 y na e Weganan 
Panamericano di 2007. Jan a 
bira e prome Arubiano cu a 
yega na e semifinal den e 50 
meter “freestyle”, estableci- 


endo un record nacional cu 
a keda valido durante ocho 
aña. Despues di su carera de- 
portivo, Jan a sigui contribui 
na deporte door di ta activo 
como miembro di comision 
di atleta Arubano. 


Nicole Hoevertsz 
Sra. Nicole Hoevertsz ta con- 
oci pa nos tur den a mundo 
di deporte y e famia olim- 
pico. Nicole a competi den 
natacion sincronisa na olim- 
piada di Los Angeles na 1984. 
El a gana varios campeonato 
Arubano y Antiyano durante 
su carera y despues a bira un 
coach di atletanan di nata- 
cion sincronisa. E dedicacion 
di Nicole na su deporte y su 
logronan na nivel mundial 
ta un fuente di inspiracion 
pa nos tur. Pero, e logronan 
di Nicole den deporte no ta 
para ey. Nicole ta conoci in- 
ternacionalmente den e famia 
olimpico y actualmente tin e 
posicion di vice presidente 
como un miembro di IOC. 


Tur seis Olympians Arubano 
a ricibi nan pin y certificado 
OLY, como simbolo nan sta- 
tus como Olympian y e com- 
promiso pa sigui promove e 
balornan olimpico. Ta di vital 
importancia pa remarca cu no 
ta solamente nan logro riba 
tereno di wega of na piscina, 
pero tambe e balornan cu 
nan ta promove como atleta y 
como persona. 


Uniform di Copa Mundial di Messi lo bay den findishi 


(AP)—Sotheby’s lo bay 
pone e seis uniform bisti 
pa Lionel Messi durante 
e torneo di Copa Mundial 
Qatar, cual a ser gana pa 
Argentina, den findishi y 
ta pensa cu nan por esaki- 
nan por bira e coleccion 
di memorabilia di deporte 
mas valioso, cu por ser 
bendi pa un posibel 10 mi- 
yon dollar. 


E cas di findishi a bisa dialuna 
cu e lo pone seis di e shete 
uniformnan na benta na New 
York, incluyendo esun cu 
Messi a bisti durante e wega 
dramatico contra Francia den 
cual Argentina a sali victo- 
rioso. 


Argentina a gana e ultimo 
wega, y su tercer Copa Mun- 
dial, den un tiro di pinalti 
despues cu a sali empata 3-3 


na stadion Lusail, den cual 
Messi a hinca dos gol. Sothe- 
by’s, cual a ser funda na Lon- 
dres na aña 1744, lo ofrece e 
uniformnan di Messi na New 
York entre 30 di november cu 
14 di december. E uniform- 
nan lo ser den exhibicion na 
su oficina na New York du- 


rante fechanan di subasta. 
E compania ta trahando cu 
compania tecnico AC Mo- 
mento, cual ta colabora cu 
atletanan di profil halto pa 
yuda maneha nan memora- 
bilia. E record actual pa un 
obheto di memorabilia de- 
portivo bisti durante un wega 


gana ta e jersey di Michael 
Jordan, cual el a bisti durante 
e weganan final di 1998 y cu a 
ser bendi pa 10.1 miyon dol- 
lar na Sotheby’s na New York 
na september 2022. 
E recorda pa un obheto di 
memorabilia di futbol ta un 
uniform di Diego Maradona, 
ken a bisti e uniform durante 
e wega kwart final famoso 
contra Inglatera, unda el a 
hinca gol cu su man—un gol 
cu el a bisa ta danki na “e man 
di Dios.” E obheto ey a ser 
bendi pa 9.3 miyon dollar na 
Sotheby’s na Londres na mei 
2022. 


Ganando y hisando e Copa 
Mundial aña pasa a nifica 
cu Messi a imita e logro di 
Maradona na 1986, unda Ar- 
gentina a gana e Copa Mun- 
dial. E porcion di e ganashi 
for di e findishi lo ser dona na 


proyecto UNICAS, lidera pa 
e hospital di mucha Sant Joan 
de Déu (SJD) Barcelona cu e 
apoyo di e Fundacion Lionel 
Messi, pa cumpli cu e necesi- 
dadnan di muchanan sufrien- 
do di malesanan incomun. 


E atleta di 36 aña, ken actual- 
mente ta hunga pa Inter Mi- 
ami den liga di MLS, a pasa 17 
aña na Barcelona, ganando e 
liga Spaño riba varios ocasion 
y e Liga di Campeonatonan 
Europeo riba cuatro ocasion. 
El a gana e Ballon d’Or, cual 
ta ser presenta anualmente na 
e top hungado den e deporte, 
un record di ocho biaha. 


Pero tabata su victoria na 
Qatar cu e ancra su luga en- 
tre e grandinan di tur tempo 
Pele y Maradona. P’esey su 
uniformnan ta posiblemente 
asina valioso. 

TGL ta pospone liga di 
tecnologia te 2025 debi na 
daño na e cupula di e pista 
na Florida 


(AP)—Tiger 
Woods 
y 
Rory McIlroy lo mester 
warda te 2025 pa lansa nan 
torneo virtual TGL debi 
na daño na e pista na Flor- 
ida cu lo tuma demasiado 
tempo pa drecha y cu lo 
crea problema di organi- 
sacion pa television y hun- 
gadonan. 


E liga di seis ekipo mester 
a debut dia 9 di januari riba 
ESPN y caba e temporada 
prome cu e torneo di Mas- 
ters cu lo tuma luga na april. 
Propiedad di e seis ekipo a 
ser anuncia y hungadonan a 
cuminsa yena rooster, ora cu 
diripiente e liga no tabatin 
nan sitio di torneo debi na un 
fayo di coriente siman pasa. E 
fayo di dia 14 di november cu 
a afecta e sistemanan di cori- 
ente temporario y back up a 
causa e cupula desinfla, cual 


a trece daño na e seccion di 
cupula di e pista cu ta sosteni 
pa aire. 


Ningun hende a sali herida 
durante e incidente aki, y 
mayoria di e tecnologia no 
a ser afecta. E concepto di 
TMRW Sports, cual a ser co- 
funda pa Woods y McIlroy, ta 
un wega entre ekipo riba un 
pista di casi 23,000 vierkante 
meter na Palm Beach state 
College. Tironan mas largo 
ta ser presenta riba un screen 
20 biaha mas grandi cu un 
simulador standard, y tiro- 
nan normal for di 45 meter 
of mas cerca ta ser hunga riba 
un pista tecnico cu ta bira pa 
asina crea diferente tironan. 
Tiro completo ta ser hunga 
riba yerbe real of santo, de- 
pendiendo e tiro. 


En bes di core haci repara- 


cion pa cuminsa e liga otro 
aña y probablemente hunga 
un cronogram parcial, part- 
nernan importante—for di 
TMRW Sports pa ESPN pa 
sponsornan comercial pa e 23 
hungadonan y seis grupo di 
propiedad—a sinti cu ta miho 
pa pospone e debut pa un aña 
y ehecuta esaki bon. 


Woods ta co-doño y hungado 
pa Jupiter Links. McIlroy 
ta cu Boston Commons cu 
Adam Scott, Keegan Bradley 
y Tyrrell Hatton. Otro ekip- 
onan cu nan gruponan ta basa 
den New York, San Francis- 
co, Los Angeles y Atlanta. 


TGL no a provee un periodo 
pa e reparacionnan of in- 
dica si lo reconstrui e mesun 
structura of engrandece e 
diseño original y su tecnolo- 
gia. E pista por wanta te cu 
1,600 bishitante, y e curso ta 
aproximadamente e mesun 
tamaño cu un veld di futbol 
Mericano. 


Mbappé a yega na 300 gol mas lihe cu Messi of Ronaldo 


(AP)—Kylian Mbappé a 
hinca 300 gol durante su 
carera 
como 
futbolista 
profesional mas lihe cu 
Cristiano Ronaldo y Lio- 
nel Messi. Ex-hungado di 
Francia Thierry Henry no 
tin nada mas cu admira- 
cion y Jean-Pierre Papin— 
y ganado di e Ballon d’Or 
na 1991—ta kere cu e miho 
logro ainda falta pa bin. 


Mbappé a logra esaki durante 
e weekend cu a pasa den un 
wega 14-0 di Gilbraltar na 


edad di 24 aña. Ambos Messi 
y Cristiano Ronaldo, e dos 
hungadonan mas grandi den 
e di 21 siglo—tabata mas bieu 
ora nan a yega na e logro aki. 


Mbappé sa ser compara cu 
Henry na comienso di su 
carera. Ambos a atende e aca- 
demia Clairefontaine prome 
cu a hunga como puntero 
na Monaco, unda cada un a 
gana e titulo di Liga Frances 
como adolescente. Despues 
Mbappé a imita un otro logro 
di Henry ora el a gana e Copa 


Mundial 2018 den su prome 
torneo grandi cu Francia. 
Henry a gana e torneo di 
1998. 


Mbappé tambe a ser compara 
cu hungado iconico Pelé pa 
su precocidad. Pero pa loke 
ta estilo, su velocidad ta pone 
mas cerca di Henry, ken ta- 
batin 30 aña ora el a logra 
300 gol. Cu su di 17 truco di 
carera, Mbappé a trece e con- 
teo di e temporada aki na 21 
gol den 19 wega. Tabata su di 
46 gol den 74 aparencia inter- 


nacional. Awo e ta solamente 
cinco gol tras di Henry riba e 
lista di Francia pa hopi mas 
gol hinca y 10 tras di com- 
pañero Olivier Giroud den e 
record total nacional. 


Jean Pierre-Papin, un ex-del- 
antero di Marseille y AC Mi- 
lan cu a hinca 30 gol pa Fran- 
cia, ta kere cu Mbappé ainda 
tin hopi espacio pa mehora. 
“Ora bo no tin ni 25 aña y bo 
a hinca 300 gol caba, e miho 
ainda falta di yega,” Papin a 
conta un corant local. “Pre- 
cocidad asina, regularidad 
asina, ta hopi incomun, casi 
unico. E ta un persona cu, si 
e no ta herida, por logra hinca 
entre 45 pa 55 gol cada aña, 
pa hopi mas aña.” 


E cantidad exacto di gol den 
e carera di Pelé semper lo ser 


un topico di discusion. Fre- 
cuentemente el a bisa cu un 
di e motibonan cu e mester 
ser considera e hungado mas 
miho di tur tempo tabata pa- 
sobra el a logra hinca mas cu 
1,000 gol. Pero hopi a rechasa 
su conteo pasobra Pelé a in- 
clui golnan hinca den wega- 
nan casual contra ekiponan 
semi-profesional of hasta afi- 
cionado. 


Ora a puntr’e con hopi gol 
Mbappé por hinca ainda, 
Henry a broma na e marca 
di 1,000, y despues a bisa cu 
tabata “na e pa dicidi.” Mbap- 
pé a bisa cu pa logra 300 gol 
tabata djis un logro chikito. 
“Mi sa unda mi kier bay y mi 
kier hinca hopi mas 300 gol,” 
manera el a conta locutor 
TFI. “Semper mi kier a haci 
historia den mi deporte.” 

Mr. Mike Eman den audiencia cerca Gobernador: 
Transforma 900 miyon di debe den un fondo di inversion 


“Solucion pa temanan grandi manera Bubali 
zuiveringsplant, un alternativa real pa sanea 
dump y maneha sushi na un forma sano pa 
nos medio ambiente, inversion den nos edu- 
cacion y scolnan, inversion den nos careter- 
anan, crea espacio den presupuesto pa sos- 
tene esnan mas vulnerabel, mehora poder di 
compra y cuido y salud di nos pueblo, sosten 
pa nos grandinan, renobacion di barionan 
cu parkenan y sitionan berde di recreo y de- 
porte, inversion den innovacion, tur esaki ta 
bira posibel den e siguiente añanan si maneha 
e dialogo cu Hulanda den un forma huicioso, 
respetuoso y diplomatico. Nos por yega na un 
acuerdo cu Hulanda pa converti e 900 miyon 
di debe den un fondo di inversion pa desaroyo 
duradero di Aruba”. Esaki ta locual e lider 
di oposicion, mr. Mike Eman a comunica na 
Gobernador durante su audiencia e siman cu 
a pasa, resaltando locual tabata su mision na 
Hulanda. 


Alternativanan presenta na Hulanda 
Despues cu e a sali for di despacho di Gobernador, 
e lider di fraccion di AVP a splica cu durante su au- 
diencia e a duna Gobernador, Alfonso Boekhoudt, 
un briefing di locual tabata su mision na Hulanda. 
Eman a describi e nota di fraccion di AVP pa insti- 
tuto un Sociaal Cultureel Planbureau pa Aruba pa 
garantisa cu e realidad socioeconomico ta keda re- 


fleha den estudionan cu ta identifica e retonan so- 
cio economico den nos Pais: pobresa creciente, un 
bida husto pa nos pensionadonan, baymento atras 
di cuido medico, costo halto di haci negoshi. Tur 
mester keda bon documenta y analisa pa hunga un 
factor ora di tuma decision riba e rumbo di e isla. 


E otro tema, cu pa e politico ta sumamente impor- 
tante, ta esun di sigura 900 miyon florin di inver- 
sion den e siguiente 10 pa 15 aña. E debe di 900 
miyon florin cu a fia durante di Covid, Eman ta 
propone pa, bou condicion di disciplina presupu- 
estario acorda cu Hulanda, no ta bay den bek caha 
di Hulanda, pero ta pone den un fondo di inver- 
sion na beneficio di Aruba pa inverti den educacion 
y barionan. Esaki, segun Eman, ta mas responsabel 
y factibel cu un “kwijtschelding” manera Wever- 
Croes a planta na Hulanda y cu a cai den mal tera. 


Ideanan di AVP ta pa Aruba 
Eman a presenta e proposicionnan alternativa aki 
den notanan bon prepara na e nivelnan mas hal- 
to di gobierno Hulandes, for di Premier Mark 
Rutte te na Raad van Staten, lidernan di fraccion 
y tambe director general di Binnenlandse Zaken y 
Koninkrijkrelaties. 


Por ultimo, e lider di oposicion a indica cu no ta 
importa si ta e gobierno aki lo probecha di e acep- 
tacion di e propuestanan di AVP, pero mas impor- 


tante ta cu Aruba tin mester na e momentonan aki 
pa nos sali for di impasse cu Hulanda. Nos por 
yega na un acuerdo basa riba un cooperacion stra- 
tegico y mutuo manera fraccion di AVP a propone 
na Hulanda. E reaccion di Gobernador na e alter- 
nativanan y solucionnan aki, naturalmente ta keda 
algo confidencial, mr. Mike Eman a expresa. 


Lider di partido Curpa Eric Ras: 
Manera un ladron den anochi kier cambia e ley di matrimonio actual 


Presupuesto 2024 a wordo entre- 
ga na tempo mientras tanto e tin 
2 luna drumi na Parlamento. Un 
presupuesto cu tin yen di spirito 
den dje. Un presupuesto sigur no 
realistico. E motibonan pakico 
e presupuesto no por a wordo 
trata den Parlamento ta obvio. 
Na prome lugar paso nos minis- 
ternan ta di biahe. Ta conoci cu 
na final di aña nos pueblo ta hopi 
ocupa cu diferente evenemen- 
tonan festivo y no lo paga mucho 
tino kico gobierno y parlamento 
ta haci. Esaki ta e momento mas 
oportuno pa gobierno y parla- 
mento, manera un ladron den 
anochi, pasa e medidanan cu ta 
warda pueblo na 2024. Ora pueb- 
lo realisa cu tin mas medida riba 
lomba di pueblo, ya ta laat. 


Riba pagina 73 di e presupuesto 2024 
ta papia di e trato igual (gelijke be- 
handeling) y mas abao ta papia di 
e geregistreerd partnerschap cu ta 
bisa cu mester regla e e derechonan 
suplementario cu lo mester reduci e 
desigualdad. Esaki kiermen cu e ge- 
registreerd partnerschap mester wor- 
do adapta pa asina e matrimonio di 
mesun sexo bira realidad. For di 8 di 


September 2016 cu amienda 7 a bira 
realidad cu 11 voto na fabor y a sigui 
dia 1 di maart 2021 cu 17 parlamen- 
tario a vota na fabor nada no a cambia. 


A pesar di a papia cu prome minister 
nada a pone cambia di su pensamento 
paso el a laga traha e Aruba Nacional 
Gender Policy, el a hiba un discurso 
na Universidad di Aruba 23 di Octo- 
ber 2022 y dia 3 di November 2023 
na Den Haag nos prome minister a 
hiba discurso riba e tema di igual- 
dad di genero. Gobierno a sigui su 
curso pa implementa e ley aki. Na 
Merca ora a cuminsa implementa e 
ley na scolnan, a bin hopi problema. 
E luna di orguyo a bira un luna ca- 
minda e pueblo Americano a rechasa 
e ley aki. Nos por corda cu Target, 
Walt Disney y Budlight a perde mas 
cu 40 biyon di dollar den menos di 
10 dia paso e pueblo Americano a bisa 
ta basta. Awor aki na Aruba nos gobi- 
erno ta sigui pusha e ley aki y e ora ey 
nos por wel di lubida riba nos turista 
Americano. E turista Americano lo 
no bishita un isla cu su estilo di bida 
ta manera Sodoma y Gomorra. Nos 
unico pilar economico, esta nos tur- 
ismo ta na peliger. 


Nos por mira cu parlamentario Ber- 
lis kier bin duna un splicacion kico 
ta ideologia di genero y cu su partido 
mep ta para y kere ciegamente den 
e igualdad di genero. Berlis ta sigui 


sostene su partido mep cu a firma e 
Sustainable Development Goals cu ta 
consisti di 17 punto y e gender equal- 
ity cu nr 5. Por mira claramente cu 
e manifestacion y e 18 mil firma no 
a pone gobierno cambia di pensam- 
ento. Riba dje e ta hinca den e presu- 
puesto 2024. Por lo menos 16 parla- 
mentario lo sostene e ley aki. Nos di 
partido Curpa ta kere Sr. Berlis ta de- 
bidamente na altura di e plan diabol- 
ico cu su partido mep ta forma parti 
di dje esta e Sustainable Develop- 
ment Goals pero e no tin e hombresa 
pa bisa su gobierno ta basta. Parla- 
mentario Berlis a permiti e actonan 
diabolico aki yega nos scolnan caba 
y kier sconde tras di e manifestacion 
pero gobierno ta hari nan den nan 
cara. E gobierno aki no ta interesa 
den e bienestar di nos criaturanan y 
tampoco pa mantene e diseño origi- 
nal di matrimonio. Nos gobierno no 
kier hala for di e mal caminda cu nan 
ta aden. Hesus mes a bolter mesa den 
e tempel ora contra di ley di Dios a 
haci cas di su TATA Celestial cueba 
di ladron. Nos ta bibando den tempo 
biblico. Dios su vengansa ta na porta. 
Leynan di Dios pa partido Curpa no 
ta negociabel. Partido Curpa ta e uni- 
co alternativa. 


21 
Februari 
2024 
MFA 
Noord 
20 Maart 2024 den bario di 
Dakota 


Cada charla lo finalisa cu un 
bunita testimonio y nos lo 
culmina e anochi cu un sor- 
presa chikito. Nos ta invita 
pueblo di Aruba pa join un 


di e charlanan aki, kisas esun 
mas cerca di bo cas. Sin lu- 
bida nos kier urgi nos hende- 
nan pa nan traha nan cita pa e 
chekeonan de salud. 


No warda, traha bo cita paso 
nos salud ta cuminsa den nos 
mes man. 

Resultado Sorteo 
20 november 2023 


Cadena Alexander Lottery ta presenta resultado di weganan di suerte 


merdia 




2883 


Sorteo # 4100 


Sorteo # 974 


Virgo 


X2 


182 


Sorteo # 4100 


Sorteo # 2156 


5928 


1397 


Sorteo # 4100 


9526 


1556 


X2 


8582 


Letter 


0 
0 
0 
0 


0 
3 


91 


0 
0 
0 
0 
0 





X2 
12-16-23-26-28 


6199 


Joker 


3591 
120.000,- 


x Jackpot 
x match 4+ 


Proximo Jackpot 


X2 


169 


x Jackpot 


Sorteo # 8101 
Sorteo # 


Sorteo # 1850 


0007 


6333 


Sorteo # 7145 


5564 


x Jackpot 


x match 4 
x afl. 12,00 


4309 


Sorteo # 5904 


Sorteo # 834 


x afl. 500,00 


x afl.15,00 
x afl 50.00 


Sagitario 


Sorteo # 


x afl 8,00 


Mega Ball: 


Proximo Jackpot 


600.000,- 


x match 4 


x match 4 
54.000,- 


Proximo Jackpot 


Sorteo # 


Sorteo # 6306 


Afl. 825.000,- 


anochi 


diario 
Korsou 
super4 
flamingo 


7986 
3082 
4185 
9926 
7191 
3597 
super5 
9070 
6766 
9780 
- 
6507 


sorteo/servicio 


Charla di cancer “Nos t’ey pabo” na MFA Paradera 


Diaranson awo dia 22 di 
november 5 fundacion ta 
uni un bes mas pa trece in- 
formacion riba e topico di 
cancer. e 5 fundacionnan 
ta ofrece y invita pueblo di 
Aruba pa participa hunto 
cu nos. 'Nos t'ey pabo' ta 
un serie di charla organisa 
den diferente bario pa asi- 
na trece tur informacion 
cu bo ta desea, mas cerca 


di bo. E 5 fundacionnan 
a uni pa conscientisa co- 
munidad. No solamente 
tocante nos servicionan 
individualmente 
pero 
tambe pa den union nos 
por t’ey pa otro. 


Koningin Wilhelmina Fonds, 
Fundacion Contra Cancer di 
Prostaat, Mary Joan Founda- 
tion, BOB Aruba y Funda- 


cion Coresa ta traha hunto pa 
den e forma aki por continua 
duna informacion, conscien- 
tisacion y tambe duna her- 
mentnan cu por wordo aplica 
na cas. 
E fundacionnan aki ta enfoca 
diariamente riba prevencion. 


Bin scucha ki servicionan tin 
pa bo persona of pa un famil- 
iar of un amistad. E charlan- 
an: “ Nos t’ey pa bo” ta gratis 
y no mester registra. Loke si 
nos ta pidi pa tur hende yega 
na tempo. Porta ta habri 6:30 
pm y nos ta cuminsa 7pm. 
Nos proximo charla ta di- 
aranson 22 di november 2023 
na MFA Paradera y esaki lo ta 
e ultimo charla pa e aña aki. 


E proximo charlanan lo ta 
otro aña: 


Invitacion pa pueblo di 
Aruba pa presentacion di 
buki “Virginia” 


Archivo Nacional Aruba 
tin e grato placer pa invita 
tur of esnan interesa den 
historia y cultura di Aru- 
ba pa un presentacion di e 
buki “Virginia”. 


E buki aki ta conta e historia 
di Virginia, e esclavo “rebel- 
de” di Aruba basa riba infor- 
macion y investigacionnan 
haci principalmente na Ar- 
chivo Nacional Aruba. Spe- 
cialmente pa e presentacion 
di su buki na Aruba, e au- 
tor señora Ida Does, acom- 
paña pa e ilustrador señora 
Daniëlle Nijboer, miembro- 
nan di e team di redaccion di 
“Afefe Stories”, señora Ellen- 
Rose Kambel y Joan Windzak 
lo ta na Aruba. 


Autor Ida Does ta naci na 
Suriname, e ta un periodis- 
ta, autor y un productora di 
documentario. Banda di su 
carera na e television Hulan- 
des, Ida ta hopi conoci den e 
mundo di film y documen- 
tario independiente, na unda 
el a gana diferente premio pa 
su obranan. Su documentari- 
onan a gana premio na Can- 
ada, Hulanda, Trinidad en 
Tobago, Merca y Belize. 


E presentacion di e buki 
“Virginia” lo ta diamars, 21 
di november di 7.00 p.m. 
– 9.00 p.m. na Archivo Na- 
cional Aruba. Tur interesado 
ta cordialmente invita pa ta 
presente. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Sta. Cruz 
Tel. 585 8028 


San Nicolas: 
Centro Medico- 
Tel. 584 5794 


FOR SALE 
Property land for sale with 
concrete road 
Afl.159.000,= 
build the house of your dreams 
Call for more 
info:Tel. 582 8080 
_________________________ 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
Caha di Orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 
SERVICIO PUBLICO 
Masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


SERVICIO PUBLICO 
Ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


a v i s o @ b o n d i a . c o m 


SERVICIO 
Reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


FOR SALE 
Property Land 
at savaneta 
in a residential area 
Afl.159.000,= 
Call more info: 
Tel. 582 8080 
____________________________ 


Pronostico di tempo 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


TA HUUR 
Camber cu tur cos inclui 
na Playa 
Tel. 564 1979 
_________________________ 


Tempo: 
Awe tardi y awe nochi: par- 
cialmente nubla cu un awa- 
sero breve 
Den marduga y mañan: par- 
cialmente nubla cu un awa- 
sero pasahero te breve 


Temperatura 
maximo 
31 
grado Celsius 


Temperatura minimo 27 gra- 
do Celsius 


Indice di calor (heat index) 
den y rond di oranan di mer- 
dia: 32 pa 40 grado Celsius 
UV index: 8 


Bahada di solo : 6:11 pm 
Subida di solo : 6:40 am. 


Biento: 
Modera for di direccionan 
noord te noordoost; 
forsa 2 te 4 (7 te 30 km/ora, 4 
te 16 nudo). 


Situacion general di tem- 
po pa proximo 24 ora: 
Un disturbio den nivelnan 
mas abou di atmosfera ta 
move poco poco den direc- 
cion west. 


Humedad cu e sistema aki 
ta trece lo produci de bes en 
cuando mas nubia cu lo pasa 
over di e isla. 


For di esakinan por desar- 
oya algun awasero pasahero 
te breve cu un chens leve 
pa lamper cu strena. Local- 
mente yobida por ta fuerte y 


causa molester. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 4 pia. 
Na partinan oost te noord- 
west di costa: generalmente 
modera cu olanan entre 3 pa 
4, localmente 5 pia. 

Lagrima y flornan por seca, su recuerdonan y tur loke 
el a haci y significa pa nos, lo keda graba pa semper 
den nos mente y curason. 
“Cerca Dios mi alma ta na paz, ta di DJ’E mi salbacion 
ta bin” 
Salmo 62:1 


Cu dolor na nos curason, nos ta participa fayecimento 
di nos ser stima: 


Sra. Nancy Magaly Quevedo 
Cariñosamente yama “Magaly” 
*19-09-1947 - †17-11-2023 


Na nomber di su: 
Tata di su yiu nan: 
†Humberto Perez Perez 


Yiunan: 
Elsys Jexi Quevedo 
Robinson y Cindy Quevedo 
Enzo y Paola Quevedo 
Humberto Perez y Damaris Kock 
Alfredo y Kjersti Perez 
Liz y Haymar Tromp 
Mane yiu Erick Alvarado y Famia 


Nietonan: 
Cassandra, Chloe, Sharol, Alisson, Ashley, Shany, 
Jean, Eithan, Vanessa, Valeria, Shawndrick, Aaron, 
Joel, Sahara, Lishealy, Jayden, Cathrine, Sylvia 


Rumannan: 
Betty Quevedo 
Jose Aguilar Quevedo 
Sayin Quevedo 


Sobrinonnan: 
Darwin, Shirley, Mayreth, Michael, Edwin, Carla, 
Yaniley, Valeria, Dylan, Alejandro, Gisselle, Josegh, 
Lyam, Robert, Amaru. 


Mihor amiga: 
Carmenza Reyes y Bisinja 
Maria Marquez y Luis Carlos 


Demas Famia: 
Victor Kock y Famia 
Dacier y Juan Pimienta 
Yomaira Cervante y Famia 
Hipólito Tromp y Famia 
Sylvi and Oivind Leikanger y famia 


Perez Quevedo, Tromp, Kock, Pimienta,Correa 
Pimienta, Buelvas, Reyes, Alvarado, demas famia y 
conocirnan. 


Ta invita pa acto di condolencia y despedida cual lo 
tuma lugar na Aurora Funeral Home diabierna 24 di 
november 2023, di 2’or pa 4’or di atardi. 
Crmecion lo tuma lugar den seno familiar. 


Nos desculpa si den nos tristesa nos por a lubida cual- 
kier persona. 


Rosa Florinda Oduber de 
Valbuena 
*21-01-1935 - †15-11-2023 
‘E Amor Eterno di Nos Mama’ 


Emanuel ‘Neke’ Valbuena Ponson 


Yiunan: Gustavo Emanuel y Zulay Valbuena, 
Eduardo Enrique y Michiko Valbuena, Adolfo 
Alberto Valbuena y Dr. Mayra Rosales, Rosema 
Valbuena de Vega y Dr. José Bernardo Vega. 


Nietonan: Joshua Valbuena, Christian Valbuena, 
Sofia Valbuena, Génesis Valbuena, Dr. Natasha 
Vega-Salas y Rubén Salas, Dr. Nicole Vega y Ber- 
nardo Alejandro Vega. 


Bisnieta: Camila Salas Vega. 


Demas famia: Oduber, Valbuena, Ponson, Bek- 
kers, Croes, Beaujon, De Veer, Trapenberg, Tex- 
ier, Craane. 


E acto di cremacion a tuma lugar den ceno fa- 
miliar. 


Nos ta gradici un y tur cu a mustra un gesto di 
cariño cu nos mama stima. Dispensa nos cu nos 
lo no ricibi bishita di condolencia na cas meymey 
di nos tristesa. 


God is love, and whoever abides in love abides in God, 
and God abides in him. 
1 John 4:16 


With deep sorrow we announce the sudden passing of our 
beloved: 
Marie Louisa Eugenie 
Josephine Cleopatra Lake 
better known as: “Wiza” or “Juff. Louisa” 
*09-11-1957 - †14-11-2023 


Her parents: 
†Mother: Olive E. Arrindell †Father: Joseph H. Lake Sr. 


She has left to mourn: 
Daughter : Zuleika Lake & partner Michel Arrindell 
Grandchildren: Amayah Lake 
Amazayah Arrindell 


Adopted daughters & son: 
Swinda, Andrisca, Milaiska, Pricilla, Francisca, Kendra, Abigail, Denise, and Nial. 


God-daughters: Shamilla, Richeline, and Angelique. 


Siblings: 
Vincent Rohan (Aruba) 
†Louis Arrindell (St. Maarten) 
Francisco Arrindell (St. Maarten) 
†Elizabeth Arrindell (St. Maarten) 
Alan Evertsz (Aruba) 
Joseph Lake Jr. (St. Maarten) 
Jacqueline Lake-Sample (USA) 
Priscilla Gumbs (Anguilla) 
Judith Lake (Curacao) 
Lasana M. Sekou (St. Maarten) 
Carmen Bowers-Lake (St. Maarten) 
†Jasmine Lake-Hodge (England) 
James Lake (USA) 
David Wilson (St. Maarten) 
Daphne Illis (St. Maarten) 
Nkosazana Esther Illis (St. Maarten) 
Juanita Lake-Shanks (USA) 
Macfolda Gumbs (St. Maarten) 
Katrina Lake (St. Maarten) 
Jomo Lake (USA) 
Yolanda Carter (USA) 
Randy Hawley (St. Maarten) 
Mobutu Illidge (St. Maarten) 
†Micheline Douglas-Illidge (St. Maarten) 
Brother-in-laws: 
Roberto Bowers 
Barry Sample 
Andre Shanks 


Sister-in-laws: 
Gloria Geerman 
Patricia Maxwell-Lake 
Chantal Wilson 
Evagerlista Lake 
Shonette Lake 


Aunts: 
†Lucia Eights 
†Isabel Lake 


Uncles: 
†Francisco Arrindell 
†Dedrick Arrindell 
†Oswald Richardson 
†Dedrick Richardson 
†Austin Lake 


Nieces and Nephews: 
Izaira, Twizza, Arouska +, Virughia, Meylba Arrindell, Alsen Yanga, Sundiata, 
Shaka, Nzinga, Ayana, Nkosi, Mikaela, Chiaira, Joshua, †Bakari, Serwa, Wasifa, 
Shari, Vaughn, Orlando, Lasana, Diveltah, Jonas, Kendra, Gregory, Marquis, 
Mariah, Anuedy, Jameela, Rasheeda, Kenrisha, Hakim, Tsjaquilla, Tsjaniqua, 
Sherwin, Shermeeka, Malik, Jhonica, Ajani, Anthony, Simone, Kenzira, Seannaria 
and Seannaius. 


Great nieces and nephews are too numerous to mention. 


Cousins: 
Francisca Arrindell, Patricia Arrindell, Catherine Connor, Carl Arrindell, Lisette 
van der Hage-Arrindell, Esther Quashi, Elfrida, †Maria, Honoree and Mayra 
Eights, Tony, Vanita and Cynthy Hawley, Julio Lake, †Beulah Richardson, †Joan 
Richardson, Jessie and Juvienca Jeoffrey, 
Flor Richardson, Candy, †Terry and Don Lake , Rudy and Vincenzo Richardson, 
Austin Gordon, Franky and Michell Artsen, and Alexander Manuela. 


Many more cousins, too numerous to mention. 


Close Friends: 
Debra Warner, Jacqueline Warner, Suzette Charles, Winnie Priam, Linda Pompier, 
Shirley Daguiar, Glenda Haynes, Marlene Patrice, Eliese Johnson, Sharon Williams, 
Yvonne Arrindell, Virginia Vanterpool, Anky van der Linden-Vrolijk, Weslyn 
Rogers, Marijke, and Pat Thomas. 


Her San Nicolas Evangelical Church Family & Peniel Baptist Church Family, Her 
YMCA Family, Her WIB Family, and Her Volleyball Family. 


She was related to the following families: 
Lake, Arrindell, Richardson, Curlingford, Gittens, Rohan, Connor, Bowers, 
Gumbs, Evertsz, Wilson, Illis, Sample, Shanks, Carter, Hawley, Eights, van der 
Hage, Quashi, Gordon, York, Illidge, Hodge, Douglas, Manuela, Matser, Artsen, 
Marlin, Solomon, Jacobs, and Halman. 


Wake: 
Wednesday November 22, 2023 at the Pray Funeral Home, San Nicholas 
Time: 7.00 pm - 9.00 pm 


Funeral Service: 
Thursday November 23, 2023 at the Pray Funeral Home, San Nicholas 
Time: 2.00 pm – 4.00 pm 


Interment at the Sabana Basora Cemetery 


Dress code: A touch of purple 


The family would like to relax quietly after the funeral. 
In our bereavement, we sincerely apologize if we have forgotten any one, it was not 
our intention. 

Mas cu 200 persona condena den huicio na Italia involucrando 
sindicato criminal ‘ndrangheta 


(AP) — Un tribunal Ital- 
iano ayera a condea 207 
persona y a sentencia nan 
cu un combinacion di 
2,100 aña den prison pa 
cargonan relaciona cu nan 
miembresia den sindicato 
di crimen organisa Ital- 
iano, ‘ndranghet, un di e 
gruponan mas poderoso, 
extensivo y afluente di 
traficacion di droga. 


A tuma tiki mas cu un ora y 
40 minuut pa lesa e veredicto 
largo di corte, incluyendo e 
absolucion di 121 otro acusa- 
do. E drama a desaroya den 
un sala di corte estilo bunker 
den region sur di Calabria, 
unda e organisacion di mafia 
tabata basa originalmente. 


‘ndrangheta keto bay a acu- 
mula poder na Italia y den 
exterior mientras e Mafia 
Siciliano a perde influencia 
y awo tin casi un monopolio 
riba importacion di cocaina 
na Europa, segun e fiscalnan 
anti-mafia cu a dirigi e inves- 
tigacion den sur di Italia. E 
organisacion tambe tin base 
na Nort y Sur America y ta 
activo na Africa, segun fiscal- 
nan Italiano ta insisti, y den 
añanan recien a aresta figu- 
ranan di ‘ndrangheta rond di 
Europa, como tambe na Bra- 


zil y Libanon. 


E acusadonan ta acusa di cri- 
mennan cu ta inclui trafica- 
cion di droga y arma, extor- 
sion y asociacion cu mafia, 
un termino den codigo pe- 
nal Italiano pa miembronan 
di gruponan di crimen or- 
ganisa. Otronan a keda acusa 
di actua den complicidad cu e 
‘ndrangheta sin ta miembro. 


E cargonan a bin for di un in- 


vestigacion di 12 clan vincula 
na un hefe ‘ndrangheta con- 
dena. E figura central, Luigi 
Mancuso, a sirbi 19 aña den 
un prison Italiano pa su rol 
den lidera loke investigador- 
nan ta alega ta un di e famian- 
an criminal mas poderoso di 
‘ndrangheta, basa den pueblo 
di Vibo Valentia. 


Vincenzo Capomolla, fiscal 
principal interno di Catan- 
zaro, a bisa cu e caso general 


di fiscalnan a sostene cu e 
condenanan y a confirma e 
poder cu e ‘ndrangheta tin na 
Vibo Valentia. 
“E infiltracion di e organisa- 
cion criminal den e provincia 
di Vibo Valentia tabata asina 
profundo y asina amplio, 
asina alarmante y perturbante 
cu mi ta kere cu por nota cu 
no tabatin aspecto di bida di e 
fabrica social economico di e 
provincia cu no tabata condi- 
ciona pa e capacidad di e forsa 


di intimidacion di e organisa- 
cion criminal asina peligroso 
aki,” el a bisa. 


Giuseppe di Renzo, abogado 
di defensa pa varios acusado, 
sinembargo a nota cu mas 
cu un tercer parti di e acusa- 
donan original a keda absolvi 
completamente, 
mientras 
a haya otronan no culpable 
di algun cargo. El a critica e 
cantidad y enorme di acusado 
desigual, bisando cu nan ta 
mustra cu no tin cohesion 
den e caso di fiscal. Pero ex- 
fiscal principal di Catanzaro 
kende a lansa e investigacion, 
Nicola Gratteri, a bisa cu hu- 
icionan di mafia hopi biaha 
mester tira un linea largo pa 
motibo di e propio naturalesa 
di e manera con sindicatonan 
criminal ta opera, infiltrando 
sectornan amplio di sociedad. 


E huicio a tuma lugar den un 
bunker di alta seguridad con- 
strui specialmente. Parti di 
un parke industrial na Lame- 
zia Terme, e bunker ta asina 
amplio cu a pone pantaya di 
video pa e participantenan 
por mira e proceduranan. 


Riba potret: Oficialnan ta scu- 
cha mientras hues ta lesa e 
veredicto (AP.) 


Seoul ta adverti Nort Korea pa no lansa satelite spion 
Advertiendo cu por suspende acuerdo militar di 2018 


(AP) — Ehercito Sur Ko- 
reano a adverti Nort Ko- 
rea pa no bay door cu su 
plan pa lansa un satelite 
spion, sugeriendo ayera 
cu Seoul por suspende un 
acuerdo inter-Koreano pa 
reduci tension y reanuda 
vigilancia aereo den linea 
frontal como contesta. 


Nort Korea a faya den su 
prome dos intento pa pone 
un satelite spion militar den 
orbita anteriormente e aña 
aki y no a bay door cu un 
promesa pa haci un di tres 
intento na october. Oficial- 
nan Sur Koreano a bisa cu e 
retraso probablemente tabata 
pasobra Nort Korea ta ricibi- 
endo asistencia tecnologico 
di Rusia y cu un lansamento 
por tuma lugar den proximo 
dianan. 


“Nos ehercito lo bin cu e 
medidanan necesario pa pro- 
tege e bida y seguridad di 


nos pueblo, si Nort Korea 
bay door cu su lansamento 
di un satelite militar spion a 
pesar di nos advertencia,” un 
agente militar senior Sur Ko- 
reano, Kang Hopil, a bisa den 
un declaracion televisa. 


Minister di Defensa Sur Ko- 
reano, Shin Wonsik a bisa den 
un entrevista cu canal estatal 
KBS diadomingo cu tabata 
spera e lansamento e luna aki 
y cu autoridadnan Sur Kore- 
ano y Mericano tabata moni- 
toreando movidanan di Nort 
Korea. 


Conseho di Seguridad di 
ONU ta prohibi cualkier 
lansamento di satelite di 
Nort Korea, pasobra ta mira 
nan como un test disfraza di 
su tecnologia di misil. Kang a 
bisa cu mientras cu Nort Ko- 
rea mester di un satelite spi- 
on pa mehora su monitoreo 
di Sur Korea, e lansamento 
tambe tin meta pa reforsa su 


programa di misil di alcance 
largo. 


Gobiernonan 
stranhero 
y 
expertonan ta bisa cu Nort 
Korea ta buscando tecnologia 
Ruso pa reforsa su capacidad- 
nan nuclear y militar a cam- 
bio di duna armanan con- 
vencional pa sostene e guera 
di Rusia na Ucrania. Tanto 
Moscu como Pyongyang a 
rechasa como “sin base” e 
supuesto acuerdo di trans- 
ferencia di arma, pero ambos 
nacion – pega den tension 
largo, separa cu Merca – ta 
bin abiertamente pushando 
pa expande nan cooperacion 
den lunanan recien. 


Shin a bisa cu, cu e ayudo 
probable di Rusia, Nort Ko- 
rea ta parce di a casi supera 
un problema no specifica cu 
e motor di un raket necesario 
pa manda un satelite spion 
den espacio. El a bisa cu e 
Nort probablemente lo lansa 


e satelite prome cu dia 30 di 
november, ora cu Sur Korea 
tin planea pa lansa su prome 
satelite spion militar for di 
Base di Forsa Aereo Vanden- 
berg na California. 


Kang no a bisa explicitamente 
ki stapnan retaliatorio Sur 
Korea lo tuma si Nort Korea 


haci un di tres lansamento. 
Pero el a insinua fuertemente 
cu e stapnan por inclui e re- 
anudacion di vigilancia aereo 
y ehercicionan cu arma den 
areanan fronteriso, den viola- 
cion di e acuerdo inter-Kore- 
ano di 2018 aliviando tension 
den linea frontal. 

Un representante di New York ac usa di violacion den un demanda poni 
bao e estado su Adult Survivors Act 


(AP) - Un representante 
di estado di Brooklyn a ser 
acusa den un demanda di 
a viola un muhe den co- 
mienso di su carera legisla- 
tivo ora cu el a bay e muhe 
en cuestion su cas pa trata 
esfuersonan di alivio di de- 
saster pa Haiti. 


E demanda, otorga diabierna, 
ta acusa Senador Kevin Parker 
di a asalta e hende muhe aki 
den aña 2004, durante su 
prome termino. E muhe a 
bisa cu e tabata trahando cu 
Parker pa coordina e entrega 
di articulonan y donacionnan 
na Haiti despues di un inun- 
dacion debastador cu a afecta e 
pais y otro islanan den Caribe 
alrededor. 


E demanda a ser otorga bao 
e Adult Survivors Act, un 
ley di estado special cu a crea 
un suspension pa un aña di e 
limite di tempo usual pa por 
demanda. E ley aki lo caduca 
despues di Dia di Accion di 
Gracia binidero. 


Vocero di Parker, un Democra- 
ta, no a comenta inmediata- 


mente ora cu a puntra tocante 
e demanda. Vocero di e Senado 
su Democrata top, Andrea 
Stweart-Cousins, a bisa cu “e 


acusacionnan ta sumamente 
alarmante y nos ta tuma nan 
hopi na serio. Nos lo tuma ac- 
cion apropia mientras nos ta 


haya mas informacion,” e vo- 
cero Mike Murphy a informa. 


E muhe a bisa den e demanda 


cu e asalto a tuma luga despues 
cu Parker a bay su cas pa busca 
potretnan di un bishita cu el a 
haci na haiti. Parker ta repre- 
senta parti di Brooklyn cu un 
comunidad Haitiano y Cari- 
bense bastante grandi. Despu- 
es cu nan a papia tocante su 
trabao, e muhe a lanta para pa 
dispidi ora cu Parker a gara 
su pols, a hiba e muhe den su 
camber, a haci un comentario 
sexual y a viola su persona. 


Den aña 2005, Parker a ser 
aresta y acusa formalmente cu 
asalto di tercer grado despues 
di a dal un agente di trafico un 
mokete a causa di un boet se- 
gun reportahenan di noticia di 
e tempo aki. Den e mesun aña, 
un ex ayudante a acusa Parker 
di a menasa su persona despu- 
es cu el a keha publicamente 
cu Parker a pusha su persona 
y a dal e ora cu e tabata traha 
pa e Senador. 


Gobierno di estado di New 
York tin añanan caba ta lidia 
cu acusacionnan tocante mal 
comportamento y acoso di 
parti di politiconan. 


Alemania ta compromete pa inverti 4 biyon 
euro den proyectonan berde na Africa 


(AP) - Gobierno Aleman 
a compromete dialuna cu 
e lo inverti 4 biyon euro 
den proyectonan berde 
Africano te cu aña 2030, 
cu Canciller Olaf Scholz 
bisando cu paisnan na Af- 
rica mester beneficia mas 
for di nan rikesa di mate- 
rialnan cru. 


Scholz a trata e compro- 
miso aki na un conferencia 
di prensa durante e reunion 
G20 Compact with Africa tu- 
mando luga na Berlin. E no 
a menciona ningun proyecto 
specifico pero si a bisa cu e 
materialnan usa den energia 
berde mester ser procesa den 
e nacionnan Africano di unda 
nan ta bin. “Esaki ta crea tra- 


bao y prosperidad den e pais- 
nan aki,” Scholz a expresa. “Y 
e industria Aleman ta haya un 
proveedor confiabel.” 


Compact with Africa ta basa 
riba un iniciativa lansa pa 
Alemania durante su lideraz- 
go di Group of 20, liderando 
nacionnan rico y den desar- 
oyo. E tin e meta di mehora 
e condiconnan economico 
den e paisnan participando 
pa asina por haci esaki mas 
atractivo pa inversion priva 
di exterior. Scholz tambe a 
comenta cu Alemania mester 
bira un partner di termino 
largo y confiabel pa paisnan 
na Africa. 


“Africa ta nos partner di sco- 


gencia ora cu ta trata inten- 
sifica nos relacionnan eco- 
nomico y move den direc- 
cion di un futuro neutral pa 
e clima,” el a conta. E paisnan 
Compact with Africa ta in- 
clui Egipto, Ethiipia, Benin, 
Burkina Faso, Ivory Coast, 
Ghana, Guinea, Republica 
Democratico di Congo, Ma- 
roco, Rwanda, Senegal, Togo 


y Tunisia segun e agencia di 
noticia Aleman dpa. 


Ora a puntra tocante China 
su presencia fuerte na China, 
varios lider Africano a bisa cu 
nan continente ta habri pa 
otro partnershipnan. “Posi- 
blemente China tabatin mas 
durf, posiblemente nan tin 
mas vision y posiblemente 


nan ta confia e potencial na 
Africa,” Moussa Faki, lider 
di e African Union Com- 
mission a bisa. “E continente 
Africano ta habri pa diferente 
partnership,” el a agrega. 
“Nos deseo ta pa bo pone bo 
confiansa den nos, pa impone 
menos condicion y laga nos 
crea e condicionnan hunto.” 


